open-index/open-wikipedia-markdown huggingface dataset:
വസീലി സൈറ്റ്സെവ്

രണ്ടാം ലോക മഹായുദ്ധകാലത്തെ പ്രസിദ്ധനായ സോവിയറ്റ് സ്നൈപ്പറായിരുന്നു **വസീലി ഗ്രിഗോറിയേവിച്ച് സൈറ്റ്സെവ്** (Russian: Василий Григорьевич Зайцев; IPA: [vʌˈsʲilʲɪj ɡrʲɪˈɡorʲjevʲɪtɕ ˈzajtsɨf]; 23 March 1915 – 15 December 1991). രണ്ടാം ലോകമഹായുദ്ധകാലത്തെ സ്റ്റാലിൻഗ്രാഡ് ആക്രമണത്തിനിടയിൽ, 1942  നവംബർ 10 മുതൽ 17 വരെയുള്ള ദിവസങ്ങളിൽ ജെർമൻ സേനയുടെ 225 ഓഫീസർമാരെയും, പട്ടാളക്കാരെയും **വസീലി സൈറ്റ്സെവ്**  കൊന്നിട്ടുണ്ടെന്നാണ് കണക്ക്. ഇതിൽ 11 ശത്രു സ്നൈപ്പർമാരുമുണ്ട്.  സ്റ്റാലിൻഗ്രാഡ് യുദ്ധത്തിൽ വസീലി സൈറ്റ്സേവിന്റെ ധീരകഥകൾ റഷ്യൻ ചെറുത്തുനിൽപ്പിന് ഒരു പ്രചോദനമായിരുന്നു

എനിമി അറ്റ് ദി ഗേറ്റ്സ് (Enemy at the gates) എന്ന ഹോളിവുഡ് സിനിമയുടെ കഥ ഇദ്ദേഹത്തിന്റെ ജീവിതത്തെ ആസ്പദമാക്കിയാണ്.

## ജീവിതരേഖ
വസീലി  ചെല്യാബിൻസ്ക് ഒബ്ലാസ്റ്റിലെ യെലനിൻസ്കോയ് എന്ന ഗ്രാമത്തിൽ ജനിച്ചു. കുട്ടിക്കാലം മുതലേ അപ്പൂപ്പനുമൊത്ത് യുരൽ മലകളിൽ മാനിനെയും, ചെന്നായ്ക്കളെയും വേട്ടയാടാൻ പോകുമായിരുന്നു. അന്നുമുതലേ ലക്ഷ്യംതെറ്റാതെ തോക്കുപയോഗിക്കാൻ വസീലി പഠിച്ചു. 22 വയസ്സുള്ളപ്പോൾ (1937) വസീലി സോവിയറ്റ് നാവികസേനയിലെ പസഫിക് ഫ്ലീറ്റിലെ ആർട്ടിലറി ഡിവിഷനിൽ ഗുമസ്തനായി ചേർന്നു. മിലിട്ടറി ബിസിനസ്സ് സ്കൂളിൽ നിന്ന് തുടർ പരിശീലനം നേടിയ വസീലിയെ റഷ്യയുടെ കിഴക്കൻ അതിർത്തി (ജപ്പാൻ കടൽ) പ്രദേശത്തുള്ള ഒരു നേവൽ ബേസിൽ ഫൈനാൻസ് വകുപ്പിന്റെ തലവനായി നിയമിച്ചു. ഇതിനിടെ റഷ്യയുടെ പടിഞ്ഞാറൻ അതിർത്തിയിൽ ജർമ്മനിയുമായുള്ള യുദ്ധം കൊടുമ്പിരിക്കൊണ്ട് വരികയായിരുന്നു. 1942 ആയതോടെ യുദ്ധമുഖത്തേയ്ക്ക് സ്ഥലം മാറ്റം അപേക്ഷിച്ച് കൊണ്ട് വസീലി അഞ്ച് അപേക്ഷകൾ കൊടുത്തിരുന്നു. വസീലിയുടെ അഞ്ചാമത്തെ അപേക്ഷ ഫലം കണ്ടു 1942 സെപ്റ്റ്ംബർ മാസത്തിൽ വസീലിയ്ക്ക് സ്റ്റാലിൻഗ്രാഡിലെ ഒരു കരസേന യൂണിറ്റിലേയ്ക്ക് സ്ഥലം മാറ്റം അനുവദിച്ചു കിട്ടി. അങ്ങനെ വസീലിയും തന്റെ യൂണിറ്റിനൊപ്പം വോൾഗ നദി മുറിച്ചു കടന്നു  സ്റ്റാലിൻഗ്രാഡ് യുദ്ധത്തിന്റെ ഒരു ഭാഗമായി.

തുടക്കത്തിലെയുള്ള സംഘട്ടനങ്ങളിൽ വസീലി തന്റെ മികച്ച മാർക്ക്സ്മാൻഷിപ്പ് പ്രകടിപ്പിച്ചു തുടങ്ങി. സാധാരണ ഇൻഫൻട്രി സേനയ്ക്ക് നൽകുന്ന നിലവാരം കുറഞ്ഞ തോക്കായ മോസിൻ നഗാന്റ് (റഷ്യൻ: Винтовка Мосина, ഇംഗ്ലീഷ് : Mosin–Nagant) 1938 കാർബൈൻ ഉപയോഗിച്ച് 32 ജെർമൻ പട്ടാളക്കാരെ വെടിവെച്ചു വീഴ്ത്തിയിരുന്നു. വസീലിയുടെ കഴിവുകൾ കണ്ടു തിരിച്ചറിഞ്ഞ സൈനിക മേധാവികൾ അദ്ദേഹത്തെ സ്നൈപ്പർ യൂണിറ്റിലേക്ക് മാറ്റുകയും ഉപയോഗിക്കാൻ സ്നൈപ്പർമാർ ഉപയോഗിക്കുന്ന പ്രത്യേക തരം മോസിൻ നഗാന്റ് സ്നൈപ്പർ റൈഫിൾ ഇഷ്യൂ ചെയ്യുകയും ചെയ്തു. അധികം കാലം കഴിയാതെ വസീലി റഷ്യൻ സേനയിലെ ഏറ്റവും കാര്യശേഷിയുള്ള സ്നൈപ്പറായി മാറി. റഷ്യയിൽ മുഴുവൻ വസീലി പ്രസിദ്ധനായി. സ്റ്റാലിൻഗ്രാഡ് യുദ്ധത്തിൽ റഷ്യൻ സ്നൈപ്പർമാർ അനേകം ജെർമൻ പട്ടാളക്കാരെ കൊന്നൊടുക്കി എന്ന വാർത്തകൾ ജെർമൻ സേനയുടെ മനോധൈര്യം കെടുത്താൻ സഹായിച്ചു.

ലക്ഷ്യം തെറ്റാതെ തോക്കുപയോഗിക്കുന്നതിൽ മാത്രമല്ല. സ്നൈപ്പർ യുദ്ധ തന്ത്രങ്ങളിലും (:en:Fieldcraft) താൻ അഗ്രഗണ്യനാണെന്ന് വസീലി തെളിയിച്ചു. വസീലി ആവിഷ്കരിച്ച ആറു പേരെ ഒരു ഷൂട്ടറും ഒരു സ്കൗട്ടുമുള്ള മൂന്നു ടീമായി വിഭജിച്ചു വലിയൊരു പ്രദേശത്തെ കവർ ചെയ്യുന്ന *ദി സിക്സസ്* എന്ന സ്നൈപ്പർ തന്ത്രം ഇപ്പോഴും ആധുനിക സൈന്യങ്ങൾ ഉപയോഗിക്കുന്നു. 
      
## അവലംബം

വർഗ്ഗം:സൈനികർ
വർഗ്ഗം:1915-ൽ ജനിച്ചവർ
ഊർപ്പം

മധ്യരേഖാപ്രദേശങ്ങളിൽ വ്യാപകമായി കാണുന്ന മാൽവേസീ സസ്യകുടുംബത്തിലെ ഒരു കുറ്റിച്ചെടിയാണ് **ഊർപ്പം**. . ഇതിനെ ഒരു കളയായി കരുതുന്നുണ്ട്.

## വിവരണം
ശാഖകളായി കുത്തനെ വളരുന്ന രോമാവൃതമായ കുറ്റിച്ചെടിയാണ് ഊർപ്പം. കയ്യിലെ വിരലുകൾ പോലെ വേറിട്ടിരിക്കുന്ന രോമാവൃതവും ദന്തുരവുമായ ഇലകളുടെ അരികുകൾ മുകളിലേക്ക് വരുമ്പോൾ വേർപിരിവ് ഇല്ലാതാകുന്നു. പത്രകക്ഷങ്ങൾക്ക് എതിർവശത്തായി വിരിയുന്ന മഞ്ഞ നിറമുള്ള പൂവുകൾക്ക് 8-15 കേസരങ്ങൾ ഉണ്ട്. വിത്തുകൾക്ക് പുറമെ കൊളുത്തുകൾ പോലുള്ള മുള്ളുകളുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:മാൽവേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
അഷ്ടാംഗസംഗ്രഹം

വാഗ്‌ഭടൻ രചിച്ച ഒരു ആയുർവേദ ഗ്രന്ഥമാണ് **അഷ്ടാംഗസംഗ്രഹം**. ഇതിൽ വിവിധങ്ങളായ ആയുർവേദ ചികിത്സാരീതികളെക്കുറിച്ച് പ്രതിപാദിക്കുന്നു. ആദ്ദേഹത്തിന്റെ തന്നെ അഷ്ടാംഗഹൃദയത്തിനൊപ്പം ഈ പുസ്തകത്തിനെയും ആയുർവേദത്തിന്റെ പ്രാമാണിക ഗ്രന്ഥങ്ങളായി കണക്കാക്കുന്നു. ഏഴാം നൂറ്റാണ്ടിലാണ് ഇതിന്റെ രചനാകാലമെന്ന് വിശ്വസിക്കുന്നു.

അഷ്ടാംഗസംഗ്രഹത്തിന്റെ കർത്താവ് വൃദ്ധവാഗ്ഭടനാണെന്നും അഷ്ടാംഗഹൃദയത്തിന്റെ കർത്താവാകട്ടെ അദ്ദേഹത്തിന്റെ കാലശേഷം ജീവിച്ചിരുന്ന മറ്റൊരു വാഗ്ഭടനാണെന്നും അഭിപ്രായമുണ്ട്. പക്ഷേ, സൂക്ഷ്മമായി പരിശോധിച്ചാൽ രണ്ടു ഗ്രന്ഥങ്ങളും ഒരാളുടേതെന്നു വിചാരിക്കാൻ സഹായകമായ തെളിവുകൾ സുലഭമാണ്. 

വർഗ്ഗം:ആയുർവേദഗ്രന്ഥങ്ങൾ
 പൂർണ്ണമായും 30 അധ്യായങ്ങളുള്ള അഷ്ടാംഗഹൃദയത്തിലെ ആദ്യത്തെ ചാപ്റ്റർ ആയുഷ്‌കാമീയം എന്നതാണ്. 
"രാഗാദി രോഗാൻ സതതാനുശക്താ-
നശേഷകായ പ്രസൃതാനശേഷാൻ ഔത്സുക്യമോഹാരതിതാൻ ജഖാന യോഅപൂർവ വൈദ്ധ്യായ നമോസ്തു തസ്മൈll"
എപ്പോഴും തുടർന്നുകൊണ്ടിരിക്കുന്നവയും എല്ലാ ശരീരങ്ങളിലും ശരീരത്തിലെ എല്ലാ ഭാഗങ്ങളിലും മനസ്സിലും ശരീരത്തിലും വ്യാപിച്ചിരിക്കുന്ന വയും ഉല്‌ക്കണ്ഠ, മിഥ്യാ ജ്ഞാനം, അശ്രദ്ധ, ഇവയെ ഉണ്ടാക്കുന്നതുമായ രാഗാദികൾ ആകുന്ന രോഗങ്ങളെല്ലാം ഏതൊരാൾ ഹനിച്ചു ആ അപൂർവ വൈദ്യനെ നമസ്കാരം ഭവിക്കട്ടെ എന്നാണ് ഈ ശ്ലോകത്തിന്റെ അർത്ഥം.

1. ആയുഷ്കാമീയം
2. ദിനചര്യ
3. ഋതുചര്യ
4. രോഗാനുൽപാദനീയം
5. ദ്രവദ്രവ്യ വിജ്ഞാനീയം
6. അന്നസ്വരൂപവിജ്ഞാനീയം
7. അന്നസംരക്ഷണീയം
8. മാത്രാശീതീയം
9. ദ്രവ്യാദി വിജ്ഞാനീയം
10. രസഭേദീയം
11. ദോഷാദിവിജ്ഞാനീയം
12. ദോഷഭേദീയം
13. ദോഷോപക്രമണീയം
14. ദ്വിവിധോപക്രമണീയം
15. ദോഷനാദിഗണ സംഗ്രഹണീയം
16. സ്നേഹവിധി
17. സ്വേദവിധി
18. വമനവിരേചനവിധി
19. വസ്തിവിധി
20. നസ്യവിധി
21. ധൂമപാനവിധി
22. ഗണ്ഡുഷാദി വിധി
23. ആശ്ചോദനാഞ്ജനവിധി
24. തർപ്പണപുടപാകവിധി
25. യന്ത്രവിധി
26. ശസ്ത്രവിധി
27. സിരാവ്യധവിധി
28. ശല്യാഹരണാവിധി
29. ശസ്ത്രകർമവിധി
30. ക്ഷാരാഗ്നികർമവിധി

ഇവയാണ് അഷ്ടാംഗ ഹൃദയത്തിലെ അദ്ധ്യായങ്ങൾ
ചേലങ്ങാട്ട് ഗോപാലകൃഷ്ണൻ

പ്രസിദ്ധ മലയാളസിനിമാ ചരിത്രകാരനും ചലച്ചിത്രനിരൂപകനും പത്രപ്രവർത്തകനും ആയിരുന്നു **ചേലങ്ങാട്ട് ഗോപാലകൃഷ്ണൻ**. 
## ജീവിതരേഖ
1108 ഇടവത്തിൽ ചേർത്തലയിലെ ചേലങ്ങാട്ട്‌ വീട്ടിൽ കേശവപിളളയുടെയും അമ്മുക്കുട്ടിയമ്മയുടെയും മകനായി ജനിച്ചു. ബി.എ. വരെ പഠിച്ച ശേഷം പത്രപ്രവർത്തകനായി പ്രവർത്തിച്ചു. ചലച്ചിത്രം, ചരിത്രം, ബാലസാഹിത്യം, നോവൽ, കഥകൾ, തൂലികാ ചിത്രങ്ങൾ, പുനരാഖ്യാനം എന്നീ വിഭാഗങ്ങളിലായി 77 പുസ്തകങ്ങളും രണ്ടായിരത്തിലേറെ ലേഖനങ്ങളും ഇദ്ദേഹം എഴുതിയിട്ടുണ്ട്.  തിരക്കഥാകൃത്ത്‌, പ്രൊഡക്‌ഷൻ മേൽനോട്ടക്കാരൻ എന്നീ നിലകളിൽ പ്രവർത്തിച്ചിട്ടുണ്ട്‌. സംസ്‌ഥാന ഫിലിം അവാർഡ്‌ കമ്മറ്റി, ചലച്ചിത്രോപദേശക സമിതി, പൊതുമേഖലാഫിലിം സ്‌റ്റുഡിയോ ഉപദേശക കമ്മറ്റി തുടങ്ങിയവയിൽ അംഗമായിരുന്നു. ജെ.സി. ഡാനിയേൽ സംവിധാനം ചെയ്ത വിഗതകുമാരനാണ് മലയാളത്തിലെ ആദ്യ ചലച്ചിത്രം എന്ന് അംഗീകരിക്കുവാൻ ഇടയായത് ചേലങ്ങാട്ട് ഗോപാലകൃഷ്‌ണന്റെ ശ്രമഫലമായിട്ടാണ്.

സുഹൃത്തുക്കളായിരുന്ന വയലാർ രാമവർമ്മ, ആലപ്പി വിൻസെന്റ് എന്നിവരുമായി ചേർന്ന് സഹകരണാടിസ്‌ഥാനത്തിൽ ആലുവായിൽ അജന്താ ഫിലിം സ്‌റ്റുഡിയോ എന്നൊരു സംരംഭം 1960-ൽ തുടങ്ങി. അതിന്റെ സെക്രട്ടറിയായിരുന്നു ചേലങ്ങാട്ട് ഗോപാലകൃഷ്‌ണൻ. ദീർഘകാലം അസുഖബാധിതനായി കിടന്ന ശേഷം, 2010  ജൂൺ 4-ന് 78-ആമത്തെ വയസ്സിൽ അന്തരിച്ചു.

## പ്രധാന കൃതികൾ
#*ലോകസിനിമയുടെ ചരിത്രം*
#*ചലച്ചിത്രനിർമ്മാണം കേരളത്തിൽ*
#*സിനിമാ കണ്ടുപിടിത്തങ്ങളുടെ കഥ*
#*സിനിമാക്കാരും പാട്ടുകാരും*
#*ഓണത്തിന്റെ ചരിത്രം*
#*മറക്കപ്പെട്ട വിപ്ലവകാരികൾ*
#*ജെ.സി. ഡാനിയലിൻെറ ജീവിതകഥ* (തൃശ്ശൂർ കറന്റ് ബുക്ക്സ്

## അവലംബം


വർഗ്ഗം:1932-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ജൂൺ 5-ന് ജനിച്ചവർ
വർഗ്ഗം:ജൂൺ 4-ന് മരിച്ചവർ
വർഗ്ഗം:മലയാളചലച്ചിത്രനിരൂപകർ
വർഗ്ഗം:മലയാളം പത്രപ്രവർത്തകർ
ഹോമോ

ഹോമിനിഡ് കുടുംബത്തിൽ പെട്ട ഒരു ജെനുസാണ് **ഹോമോ** . ആധുനിക മനുഷ്യനും ബന്ധപെട്ട  ഉപവർഗ്ഗങ്ങളും ഈ ജെനുസിൽ പെടുന്നു. ഈ ജെനുസിന്റെ തുടകം ഹോമോ ഹാബിലിസ് സിൽ നിന്നും ആണ് , ഉദേശം 2.3 - 2.4 ദശ ലക്ഷം വർഷത്തെ പഴക്കം ഉണ്ട്  ഇവയ്ക്ക്. ആസ്ട്രലോപിത്തേക്കസിന്റെ ഏതു സ്പീഷീസിൽ നിന്നും ആണ് ആദ്യ ഹോമോ ആയ ഹോമോ ഹാബിലിസ് ആവിർഭവിച്ചത്  എന്നത്  ഇന്നും തെളിവുകൾ ഇല്ലാതെ ശേഷിക്കുന്നു .

## ഹോമോയുടെ വിവിധ സ്പീഷീസുകൾ

## അവലംബം

വർഗ്ഗം:മനുഷ്യപരിണാമം
വർഗ്ഗം:ജനുസുകൾ
വർഗ്ഗം:കാൾ ലിനേയസ് നാമകരണം ചെയ്തവ
ഭൂസംരക്ഷണസമരം-2013

കേരളത്തിലെ ഭൂരഹിതരുടെ പ്രശ്നങ്ങൾ പരിഹരിക്കണമെന്നും ഭൂവിനിയോഗത്തിലെ അശാസ്ത്രീയത പരിഹരിക്കണമെന്നും ആവശ്യപ്പെട്ട് സി.പി.ഐ.(എം) ന്റെ നേതൃത്വത്തിൽ രൂപീകരിച്ച ഭൂസംരക്ഷണ സമിതി നടത്തിയ പ്രധാന സമരങ്ങളിലൊന്നാണ് ഭൂസമരം. മിച്ചഭൂമി സർക്കാർ ഏറ്റെടുത്ത് ഭൂരഹിതർക്ക് നൽകണമെന്ന് ആവശ്യപ്പെട്ടുകൊണ്ട് മിച്ചഭൂമിയെന്ന് സി.പി.ഐ.(എം) ചൂണ്ടിക്കാണിക്കുന്ന കേരളത്തിലെ ജില്ലാതലങ്ങളിലെ 14 കേന്ദ്രങ്ങളിലും വിവിധ ഏരിയകളിലെ 129 സ്ഥലങ്ങളിലും 2013 ജനുവരി 1 മുതൽ 16 വരെയാണ് സമരം നടന്നത്. 

## പശ്ചാത്തലം
1970-കളിലെമിച്ച ഭൂമി സമ­ര­ത്തി­നു ശേ­ഷം ഒറ്റ­പ്പെ­ട്ട ഭൂ­സ­മ­ര­ങ്ങൾ നട­ന്നി­ട്ടു­ണ്ടെ­ങ്കി­ലും ഇത്ര വലിയ ഒരു ഭൂ­സ­മ­രത്തിന് കേ­ര­ളം­ സാക്ഷ്യം വഹിച്ചിട്ടില്ല. ആ­ധു­നിക കേ­ര­ള­ത്തി­നു് അടി­ത്തറ പാ­കി­യ­ത്‌ ഭൂ­പ­രി­ഷ്ക്ക­ര­ണ­മാ­യി­രു­ന്നു. തി­രു­വി­താം­കൂ­റിൽ പത്തൊ­മ്പ­താം നൂ­റ്റാ­ണ്ടി­ന്റെ അവ­സാ­ന­കാ­ല­ത്ത് തന്നെ ഭൂ­പ­രി­ഷ്ക്ക­രണ നട­പ­ടി­കൾ ആരം­ഭി­ച്ചി­രു­ന്നു. 1885-ലെ പട്ടം പ്ര­ഖ്യാ­പ­ന­വും 1896-ലെ ജന്മി-കു­ടി­യാൻ നി­യ­മ­വും ജന്മി­മാ­രെ നി­യ­ന്ത്രി­ക്കു­ന്ന­തി­നും പാ­ട്ട­ഭൂ­മി­യിൽ കു­ടി­യാ­ന്റെ അവ­കാ­ശം ഉറ­പ്പി­ക്കാ­നു­മു­ള്ള നട­പ­ടി­ക­ളാ­യി­രു­ന്നു. അതേ പോ­ലെ, കൊ­ച്ചി­യിൽ 1914-ലെ­യും 1938-ലെ­യും ­കു­ടി­യാൻ നി­യ­മ­ങ്ങൾ, 1943-ലെ വെ­റും­പാ­ട്ട­ക്കാ­രൻ നി­യ­മം എന്നിവ മു­ഖ്യ­മാ­യും പാ­ട്ട­ഭൂ­മി­യിൽ കു­ടി­യാ­ന്റെ അവ­കാ­ശം ഉറ­പ്പി­ക്കാ­നാ­യി­രു­ന്നു­.

ഈ നി­യ­മ­ങ്ങ­ളി­ലൊ­ന്നി­ലും ­കൃ­ഷി­ഭൂ­മി­ കൈ­വ­ശം വെ­ക്കു­ന്ന­തി­നു പരി­ധി­യോ, ഭൂ­ര­ഹിത കർ­ഷ­ക­ത്തൊ­ഴി­ലാ­ളി­ക്ക് ഭൂ­മി നൽ­കു­ന്ന വി­ഷ­യ­മോ കട­ന്നു വന്നി­രു­ന്നേ­യി­ല്ല. ഈ പശ്ചാത്തലത്തിലാണ് 1957 ഏപ്രിൽ അഞ്ചാം തീ­യ­തി അധി­കാ­ര­ത്തിൽ വന്ന ഇ.എം.എസ്. സർ­ക്കാർ ഏപ്രിൽ പതി­നൊ­ന്നി­ന് കുടി ഒഴി­പ്പി­ക്ക­ലു­കൾ അടി­യ­ന്തി­ര­മാ­യി തട­യുന്ന­താ­യി ഒരു ഓർഡിനൻസ് കൊണ്ടുവന്നത് . ഈ ഓർ­ഡി­നൻ­സു് 1957-ൽ തന്നെ കേരള ഒഴിപ്പിക്കൽ നിരോധന നടപടിക്രമ നിയമം 1957 (Kerala Stay of Eviction Proceedings Act) ആക്കി പാ­സാ­ക്കു­ക­യും ചെ­യ്തു. ഇതേ തു­ടർ­ന്ന്, സമ­ഗ്ര­മായ ഭൂ­പ­രി­ഷ്ക്ക­രണ നി­യ­മം പാ­സാ­ക്കാ­നു­ള്ള നട­പ­ടി­ക­ളും ചർ­ച്ച­ക­ളും ആരം­ഭി­ച്ചു­. ഇപ്രകാരം പാസ്സാക്കപ്പെട്ട ഭൂപരിഷ്കരണ നിയമത്തിൽ ഒരു കുടുംബത്തിന് കൈവശം വെയ്കാവുന്ന ഭൂമിയുടെ പരമാവധി പരിധി നിശ്ചയിച്ചിരുന്നു. ഇതിനുപരിയായി വ്യക്തികളുടെ കൈവശമിരിക്കുന്ന ഭൂമി സർക്കാർ ഏറ്റെടുക്കണമെന്നായിരുന്നു നിയമത്തിലെ വ്യവസ്ഥ. എന്നാൽ ഇപ്രകാരം ഭൂമി ഏറ്റെടുക്കാതിരുന്നതിനെ തുടർന്ന് ഇപ്പോഴും ഏക്കറുകണക്കിന് ഭൂമി വ്യക്തികളുടെ കൈവശമിരിക്കുന്നു എന്ന ആരോപണമുന്നയിച്ചാണ് സി.പി.ഐ.(എം) ഭൂസമരം നടത്തിയത്. 
## ഭൂസംരക്ഷണ സമിതി
ഭൂപ്രശ്നത്തിൽ പരിഹാരം ആവശ്യപ്പെട്ടുള്ള പ്രചാരണ - പ്രക്ഷോഭ പ്രവർത്തനങ്ങൾ സംഘടിപ്പിക്കുന്നതിനായി സി.പി.ഐ (എം) അനുകൂല സംഘടനകളായ ആദിവാസി ക്ഷേമ സമിതി, പട്ടികജാതി ക്ഷേമ സമിതി, കേരള സംസ്ഥാന കർഷകത്തൊഴിലാളി യൂണിയൻ, കേരള കർഷക സംഘം എന്നിവ ചേർന്ന് രൂപംകൊടുത്ത സംവിധാനമാണ് ഭൂസംരക്ഷണ സമിതി. 

## അവലംബം


വർഗ്ഗം:കേരളത്തിലെ ഭൂസമരങ്ങൾ
ഇരിങ്ങാലക്കുട സീറോ-മലബാർ കത്തോലിക്കാ രൂപത

സീറോ മലബാർ കത്തോലിക്കാ സഭയുടെ ഭാഗമായ തൃശ്ശൂർ അതിരൂപതയുടെ കീഴിലുള്ള (suffragan diocese) രുപതയാണ് **ഇരിങ്ങാലക്കുട രൂപത**. പോൾ ആറാമൻ മാർപാപ്പയുടെ "Bull Trichurensis Eparchiae" എന്ന ഉത്തരവിൻ പ്രകാരം 22 ജൂൺ 1978-നാണ് ഈ രൂപത സ്ഥാപിതമായത്. തൃശ്ശൂർ രൂപതയുടെ കീഴിലുണ്ടായിരുന്ന തൃശ്ശൂർ ജില്ലയുടെ തെക്ക് ഭാഗവും എറണാകുളം ജില്ലയുടെ വടക്ക് ഭാഗവും ചേർത്ത് തൃശ്ശുർ ജില്ലയിലെ ഇരിങ്ങാലക്കുട പട്ടണം ആസ്ഥാനമായി ഇരിങ്ങാലക്കുട രൂപത രൂപീകരിച്ചു. ഇരിങ്ങാലക്കുട രുപതയുടെ കീഴിൽ 10 ഫൊറോന പള്ളികളിലായി 153 ഇടവക പള്ളികളുണ്ട്.

## രൂപതയെ നയിച്ച മെത്രാന്മാർ

* മാർ ജെയിംസ് പഴയാറ്റിൽ - 22 ജൂൺ 1978 ന് നിയമിതനായി. 18 ഏപ്രിൽ 2010 ന് വിരമിച്ചു. 
* മാർ പോളി കണ്ണൂക്കാടൻ - 18 ഏപ്രിൽ 2010 ന് നിയമിതനായി.

## രൂപതയിലെ ഫൊറോന പള്ളികൾ

* ഇരിങ്ങാലക്കുട ഫൊറോന പള്ളി
* അമ്പഴക്കാട് ഫൊറോന പള്ളി
* ചാലക്കുടി ഫൊറോന പള്ളി
* എടതിരുത്തി ഫൊറോന പള്ളി
* കൽപറമ്പ് ഫൊറോന പള്ളി
* കൊടകര ഫൊറോന പള്ളി
* കുറ്റിക്കാട് ഫൊറോന പള്ളി
* മാള ഫൊറോന പള്ളി
* പറപ്പുക്കര ഫൊറോന പള്ളി
* പുത്തൻചിറ ഫൊറോന പള്ളി

## അവലംബം

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്

വർഗ്ഗം:സീറോ മലബാർ കത്തോലിക്കാ സഭയിലെ രൂപതകൾ
എസ്.എച്ച്. റാസ

വിഖ്യാതനായ ഇന്ത്യൻ ചിത്രകാരനാണ് **സെയ്ദ് ഹൈദർ റാസ** എന്ന **എസ്.എച്ച്. റാസ** (22 ഫെബ്രുവരി 1922 - 23 ജൂലൈ 2016). പത്മശ്രീ, പത്മവിഭൂഷൺ, പത്മഭൂഷൺ ബഹുമതികൾ ലഭിച്ചിട്ടുണ്ട്. എസ്.എച്ച്. റാസ 2007 ൽ വരച്ച 'മഹാഭാരത' എന്ന ചിത്രത്തിന് 1.05 കോടി രൂപ പ്രതിഫലം ലഭിച്ചിരുന്നു.
## ജീവിതരേഖ
മധ്യപ്രദേശിലെ മാണ്ഡ്ല ജില്ലയിലെ ബാബറിയയിൽ ജനിച്ചു. നാഗ്പൂർ ആർട്സ് സ്കൂളിലും ജെ.ജെ.സ്കൂൾ ഓഫ് ആർട്സിലും ചിത്രകല പഠിച്ചു. എം എഫ് ഹുസൈൻ, എഫ് എൻ സൂസ, കെ എച്ച് ആറാ തുടങ്ങിയ ചിത്രകാരന്മാർക്കൊപ്പം ബോംബെ പുരോഗനകലാസംഘത്തിന് റാസ അടിത്തറ പാകി. 1950 - 53 കാലത്ത് ഫ്രഞ്ച് സ്കോളർഷിപ്പോടെ ഇ കോൾ നാഷണൽ സുപ്പീരിയർ ഡെസ് ബ്യൂക്ക്സ് ആർട്സിൽ ഉന്നത പരിശീലനം നേടി. പാശ്ചാത്യ രാജ്യങ്ങളിലടക്കം ധാരാളം പ്രദർശനങ്ങൾ നടത്തി.2015ൽ ഫ്രഞ്ച് സർക്കാർ പരമോന്നത സിവിലിയൻ പുരസ്കാരമായ കമാൻഡർ ഓഫ് ലീജിയൻ ദി ഓണർ പുരസ്കാരം സമ്മാനിച്ചു. പാരിസിലെ സഹപാഠിയും പിൽകാലത്ത്  ശിൽപിയുമായിരുന്ന ജനീൻ മോൻഗില്ലറ്റായിരുന്നു ജീവിത സഖി. 
ദീർഘകാലം ഫ്രാൻസിലായിരുന്നെങ്കിലും ഇന്ത്യൻ പൌരത്വം ഉപേക്ഷിച്ചിരുന്നില്ല. 2011ൽ ഭാര്യയുടെ മരണാനന്തരം ഇന്ത്യയിൽ മടങ്ങിയെത്തി. യുവതലമുറയിലെ ചിത്രകാരന്മാരെ പ്രോത്സാഹിപ്പിക്കാൻ അദ്ദേഹം റാസ ഫൌണ്ടേഷൻ തുടങ്ങി. 
## ബിന്ദു
1970കളിലെ രചനകൾ മുതലാണ് റാസ പെയിന്റിംഗുകളിൽ 'ബിന്ദു'പ്രത്യക്ഷപ്പെടാൻ തുടങ്ങിയത്.  നിറങ്ങളുടെ ഭക്തി എന്നാണ് ബിന്ദുവിനെക്കുറിച്ച് അദ്ദേഹം പറഞ്ഞത്. രാമ രാമ രാമ എന്നോ അല്ലാഹു അല്ലാഹു എന്നോ ജപിക്കുന്നത് പോലെയാണ് നിറങ്ങളിലെ ബിന്ദു എന്ന് അദ്ദേഹം പറഞ്ഞിരുന്നു. സ്കൂൾ ക്ലാസുകളിൽ വികൃതിയായിരുന്ന റാസയുടെ മനസ്സിനെ അടക്കിയിരുത്താൻ ടീച്ച‌ർ നൽകിയ ശിക്ഷ, ഭിത്തിയിൽ അടയാളപ്പെടുത്തിയ ബിന്ദുവിൽ നോക്കി ഏകാഗ്രമായിരിക്കാനുള്ള ആജ്ഞയായിരുന്നു. ഇതാണ് തന്റെ രചനകളിൽ ആവർത്തിച്ചു വരുന്ന ബിന്ദുവിന്റെ പിന്നിലെന്ന് അദ്ദേഹം അനുസ്മരിച്ചിട്ടുണ്ട്. 

## പ്രസിദ്ധ ചിത്രങ്ങൾ
'പുരുഷ് -പ്രകൃതി', 'നാരി' തുടങ്ങിയവ പ്രശസ്ത ചിത്രങ്ങളാണ്. 'സൗരാഷ്ട്ര' എന്ന ചിത്രം 16.42 കോടി രൂപയ്ക്കും 'ലാ ടെറി' എന്ന ചിത്രം വിറ്റത് 18.61 കോടി രൂപയ്‌ക്കും വിറ്റു.
## പുരസ്കാരങ്ങൾ
* 1956: പ്രിക്സ് ദെ ലാ ക്രിട്ടിക്, പാരീസ്
* 1981: പത്മശ്രീ; ഭാരത സർക്കാർ
* 1981: ലളിത കലാ അക്കദമി ഫെല്ലോഷിപ്പ്, ദില്ലി 
* 1981:കാളിദാസ് സമ്മാൻ, മദ്ധ്യപ്രദേശ് സർക്കാർ
* 2007: പത്മഭൂഷൺ; ഭാരത സർക്കാർ
* 2013: പത്മവിഭൂഷൺ; ഭാരത സർക്കാർ

## അവലംബം

## അധിക വായനയ്ക്ക്
* *Passion: Life and Art of Raza*, by Sayed Haider Raza, Ashok Vajpeyi (Ed.). 2005, Rajkamal Books. ISBN 81-267-1040-3.
* *Raza: A Life in Art*, by Ashok Vajpeyi, 2007, Art Alive Gallery, New Delhi. ISBN 978-81-901844-4-1.
* *Bindu: Space and time in Raza's vision*, by Geeti Sen. Media Transasia, 1997. ISBN 962-7024-06-6.
* *Raza*http://www.ladifference.fr/raza,1780.html?indextitre=4&titre=R#livre1780 , by Alain Bonfand, Les Éditions de la Différence, Paris, 2008.
(French and English Edition. Lithographs http://www.ladifference.fr/estampes.html  edited by Éditions de la Différence, Paris)
## പുറം കണ്ണികൾ
*"Gallerie Nvyā - Artist/ View all/ S.H.Raza"
* Official website of S.H.Raza 
* "Art Alive Gallery - Artist/ View all/ S.H.Raza"
### ഓൺലെൻ വർക്കുകൾ
*"Gallerie Nvyā - Artist/S.H.Raza"
*SH Raza Paintings 

വർഗ്ഗം:1922-ൽ ജനിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:ഇന്ത്യൻ ചിത്രകാരന്മാർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വൈൽഡ് ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യ

കേന്ദ്ര സർക്കാറിന്റെ വനം പരിസ്ഥിതി മന്ത്രാലയത്തിനു കീഴിൽ പ്രവർത്തിക്കുന്ന സ്വയംഭരണാധികാരമുള്ള ഒരു സ്ഥാപനമാണ് **വൈൽഡ് ലൈഫ് ഇൻസ്റ്റിറ്റ്യൂട്ട് ഒഫ് ഇൻഡ്യ**(*Wildlife Institute of India*' (WIIഎന്ന് ചുരുക്കെഴുത്ത്)). ഉത്തരാഖണ്ഡിലെ ഡെറാഡൂണാണ് WII-യുടെ ആസ്ഥാനം. 1982-ലാണ് ഇത് സ്ഥാപിതമായത്. 

വനസംബന്ധമായ നിരവധി വിഷയങ്ങളിൽ ഈ സ്ഥാപനം പഠനങ്ങളും ഗവേഷണങ്ങളും നടത്തുന്നു. ജൈവവൈവിധ്യം, വംശനാശം നേരിടുന്ന ജീവികൾ, കാലാവസ്ഥാ വ്യതിയാനം, പാരിസ്ഥിതിക വികസനം തുടങ്ങിയവ ഈ സ്ഥാപനത്തോടനുബന്ധിച്ചുള്ള ചില പഠനവിഷയങ്ങളാണ്.

## ഇതും കാണുക

* ഇന്ത്യയിലെ ജന്തുജാലം
* ഇന്ത്യൻ വന സർവേ 
* കേന്ദ്ര മൃഗശാലാ അതോറിറ്റി

## അവലംബം

## പുറത്തേക്കുള്ള കണ്ണികൾ

* ഔദ്യോഗിക വെബ് സൈറ്റ്
* ENVIS Centre: Wildlife & Protected Areas (Secondary Database) ; Wildlife Institute of India (WII)
* “Online Photo Galleries” on Nature and Wildlife of India at "India Nature Watch (INW)" - spreading the love of nature and wildlife in India through photography 
* Official website of: Government of India, Ministry of Environment & Forests

**Legislation** from Official website of: Government of India, Ministry of Environment & Forests

*  “Legislations on Environment, Forests, and Wildlife” from the Official website of: Government of India, Ministry of Environment & Forests
* “India’s Forest Conservation Legislation: Acts, Rules, Guidelines”, from the Official website of: Government of India, Ministry of Environment & Forests
* Wildlife Legislations, including - “The Indian Wildlife (Protection) Act” from the Official website of: Government of India, Ministry of Environment & Forests

വർഗ്ഗം:വന്യജീവിസംരക്ഷണ സ്ഥാപനങ്ങൾ
വർഗ്ഗം:വനം പരിസ്ഥിതി മന്ത്രാലയം (ഇന്ത്യ)
ഇന്ത്യൻ ഇൻസ്റ്റിറ്റ്യൂട്ട് ഓഫ് ഫോറസ്റ്റ് മാനേജ്‌മെന്റ്

മധ്യപ്രദേശിലെ ഭോപ്പാൽ ആസ്ഥാനമാക്കി കേന്ദ്ര വനം പരിസ്ഥിതി മന്ത്രാലയത്താൽ സ്ഥാപിതമായ ഒരു സ്വയം ഭരണാധികാരമുള്ള ഒരു സ്ഥാപനമാണ് **ഇന്ത്യൻ ഇൻസ്റ്റിറ്റ്യൂട്ട്സ് ഓഫ് ഫോറസ്റ്റ് മാനേജ്‌മെന്റ്**(**Indian Institute of Forest Management, IIFM**) സ്വീഡിഷ്  ഇന്റെർനാഷണൽ ഡെവലപ്മെന്റ് കോർപ്പറേഷൻ ഏജൻസിയുടേയും(SIDA) ഐ.ഐ.എം അഹമ്മദാബാദിന്റെയും സഹായത്തോടുകൂടെയാണ് ഇന്ത്യൻ ഇൻസ്റ്റിറ്റ്യൂട്ട്സ് ഓഫ് ഫോറസ്റ്റ് മാനേജ്‌മെന്റ് സ്ഥാപിതമായത്. വനവിഭങ്ങളെ ശാസ്ത്രീയമായ് കൈകാര്യം ചെയ്യലും വനചൂഷണം കുറയ്ക്കലുമാണ് ഈ സ്ഥാപനത്തിന്റെ പ്രധാന ലക്ഷ്യങ്ങൾ.

## അവലംബം

## ഇതും കാണുക
*Indian Forest Service (IFS)
*Wildlife Institute of India (WII)
*Natural History of South Asia - General Discussion and Research Emailing List
*Forest Research Institute
*Forest Survey of India

വർഗ്ഗം:വന്യജീവിസംരക്ഷണ സ്ഥാപനങ്ങൾ
ഇന്ത്യയിലെ നിശാശലഭങ്ങളുടെ പട്ടിക

ഇന്ത്യയിൽ കാണപ്പെടുന്ന നിശാശലഭങ്ങളുടെ പട്ടികയാണിത്. ഇന്ത്യയിലാകെ 10,000-ത്തോളം ഇനം നിശാശലഭങ്ങളുണ്ടെന്നാണ് കണക്കാക്കിയിരിക്കുന്നത്. അവയുൾപ്പെറ്റുന്ന കുടുംബങ്ങളുടെ പേര് താഴെ ചേർക്കുന്നു

## ഇന്ത്യയിൽ കാണപ്പെടുന്ന നിശാശലഭ കുടുംബങ്ങൾ

* Alucitidae
* Arctiidae
* Bombycidae
* Brachodidae
* Brahmaeidae
* Choreutidae
* Cosmopterigidae
* Cossidae
* Crambidae
* Drepanidae
* Eupterotidae
* Gelechiidae
* Geometridae
* Glyphipterigidae
* Gracillariidae
* Hepialidae
* Immidae
* Lasiocampidae
* Lecithoceridae
* Limacodidae
* Lymantriidae
* Noctuidae
* Nolidae
* Notodontidae
* Oecophoridae
* Pantheidae
* Peleopodidae
* Phaudidae
* Psychidae
* Pterophoridae
* Pyralidae
* Saturniidae
* Sesiidae
* Sphingidae
* Thyrididae
* Tineidae
* Tortricidae
* Uraniidae
* Xyloryctidae
* Yponomeutidae
* Zygaenidae

## ഇതും കാണുക
* നിശാശലഭം
* ചിത്രശലഭം

## അവലംബം
* (Editors). 2003. The Global Lepidoptera Names Index (LepIndex). World Wide Web electronic publication. http://www.nhm.ac.uk/entomology/lepindex [accessed 6 January 2007]
*  & al (1892-1937) Fauna of British India including Ceylon and Burma - Moths. Vols. 1-5 cxix + 2813 p - 1295 figs - 1 table - 15 pl (12 in col.)
* , 2002 [2003]. *Moths (Insecta: Lepidoptera) of Hong Kong*. Ph.D. thesis, The University of Hong Kong. xvi + 660 pp. http://sunzi1.lib.hku.hk/hkuto/record/B30278831
* . Website on Lepidoptera and some other life forms - Page on  Order Lepidoptera (Accessed on 08 Jul 2007).

## ബാഹ്യ ലിങ്കുകൾ
* Insects of Sri Lanka 
* Markku Savela's pages
* Indian Wildlife Act and scheduled species lists 
** Schedule 1
** Schedule 2

വർഗ്ഗം:നിശാശലഭങ്ങൾ
വർഗ്ഗം:ഇന്ത്യയിലെ ജൈവവൈവിധ്യം
വർഗ്ഗം:ജീവികളുമായി ബന്ധപ്പെട്ട പട്ടികകൾ
സൗത്ത് ഏഷ്യൻ സൂ അസോസിയേഷൻ ഫോർ റീജിയണൽ കോ-ഓപ്പറേഷൻ

ദക്ഷിണേഷ്യയിലെ മൃഗശാലകൾക്കും അക്വേറിയങ്ങൾക്കും വേണ്ടി പ്രവർത്തിക്കുന്ന ഒരു സംഘടനയാണ് **സൗത്ത് ഏഷ്യൻ സൂ അസോസിയേഷൻ ഫോർ റീജിയണൽ കോ-ഓപ്പറേഷൻ** (**South Asian Zoo Association for Regional Cooperation** അല്ലെങ്കിൽ(SAZARC)). 2000-മാണ്ടിൽ ആഗസ്ത് 4൹	 നേപ്പാളിലെ കാഠ്മണ്ഡു മൃഗശാലയിൽ വെച്ച് സൂ ഔട്രീച് ഒർഗനൈസേഷന്റെ ആഭിമുഖ്യത്തിൽ നടന്ന ആദ്യത്തെ സമ്മേളനത്തെതുടർന്നാണ് ഈ സംഘടന ജന്മംകൊള്ളുന്നത്. 2004ൽ SAZARC, വേൾഡ് അസോസിയേഷൻ ഫോർ സൂസ് ആൻഡ് അക്ക്വേറിയംസ്-ൽ അംഗത്വം ലഭിച്ചു . 

## സമ്മേളനങ്ങൾ

SAZARC വാർഷിക സമ്മേളനങ്ങളുടെ പട്ടികയാണ് താഴെ

## അംഗരാഷ്ട്രങ്ങൾ

; സ്ഥാപക രാഷ്ട്രങ്ങൾ
*
*
*
*
*

; മറ്റ് അംഗങ്ങൾ
* (2004മുതൽ അംഗം)
* (2010മുതൽ അംഗം)
*

## അവലംബം

## പുറത്തേക്കുള്ള കണ്ണികൾ
*SAZARC Introductory Page

വർഗ്ഗം:അന്താരാഷ്ട്ര സംഘടനകൾ
ബൈനോസെറടോപ്സ്

സെറാടോപിയ എന്ന കുടുംബത്തിൽ പെട്ട ദിനോസർ ആണ് **ബൈനോസെറടോപ്സ്**. അന്ത്യ ക്രിറ്റേഷ്യസ് കാലത്ത് ജീവിച്ചിരുന്നവയാണ് ഇവ. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ് . 2003ൽ ആണ് ഈ ജെനുസിന്റെ വർഗ്ഗികരണം നടന്നത്. പേരിന്റെ അർഥം ഏകദേശം വരിക മലയിൽ ഉള്ള മുഖത്ത് കൊമ്പുള്ളവൻ എന്നാണ്.(ബൈനോ :മല, പർവതം, സെറ : കൊമ്പുള്ള, ടോപ്സ് :മുഖം)

## ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്. മറ്റു സെറാടോപിയ ദിനോസറുകളെ പോലെ സസ്യഭോജി ആയ ഇവ ഇതുപയോഗിച്ച് ഇവ ജീവിച്ചിരുന്ന കാലത്ത് സമൃദ്ധമായ  കോൻ, പൈൻ എന്നി സസ്യങ്ങൾ ആയിരിക്കണം ഭക്ഷിച്ചിട്ടുണ്ടാവുക എന്ന് കരുതപ്പെടുന്നു.

## അവലംബം
*Tereschenko, VS & Alifanov, VR (2003). "Bainoceratops efremovi, a new protoceratopid dinosaur (Protoceratopidae, Neoceratopsia) from the Bain-Dzak Locality (South Mongolia)". Paleontological Journal 37 (3): 293–302.

## പുറത്തേക്കുള്ള കണ്ണികൾ
* http://www.ntux.at/simonkrauter/newdinorama/dinos/b/bainoceratops/daten.htm  (in German)
* Ceratopsia at *Thescelosaurus*!
വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
രഘുനാഥ് മൊഹാപത്ര

പ്രമുഖനായ ഭാരതീയ ശിൽപ്പിയും ആർക്കിടെക്റ്റുമാണ് **രഘുനാഥ് മൊഹാപത്ര**. ഒറീസ്സ സ്വദേശിയാണ്.

## ജീവിതരേഖ
ഒറീസ്സയിലെ പുരിയിൽ ജനിച്ചു ശിൽപ്പികളുടെ കുടുംബത്തിൽ ജനിച്ചു. എട്ടാം ക്സാസ്  വരെ പഠിച്ചു. പാർലമെന്റിലെ നടു ഹാളിൽ സ്ഥാപിച്ചിട്ടുള്ള ആറടി വലിപ്പമുള്ള ശിൽപ്പത്തിന്റെ നിർമ്മിതിയോടെ ശ്രദ്ധേയനായി.
## പ്രധാന ശിൽപ്പങ്ങൾ
ലഘുചിത്രം|ഭുവനേശ്വറിലെ ദ്വാലിഗിരിയിലെ ശാന്തി സ്തുപത്തിലെ, വെള്ളക്കല്ലിൽ തീർത്ത പതിനഞ്ച് അടി പൊക്കമുള്ള ബുദ്ധ പ്രതിമ
*ഭുവനേശ്വറിലെ ദ്വാലിഗിരിയിലെ ശാന്തി സ്തുപത്തിലെ, വെള്ളക്കല്ലിൽ തീർത്ത പതിനഞ്ച് അടി പൊക്കമുള്ള രണ്ട് ബുദ്ധ പ്രതിമകൾ
*രാജീവ് ഗാന്ധി സ്മാരകമായ വീർഭൂമിയിലെ 30 അടി x 30 അടി വലിപ്പമുള്ള, ഒറ്റ ഗ്രാനൈറ്റ് ശിലയിൽ നിർമ്മിച്ച വലിയ താമര
*ഹരിയാനയിലെ സൂരജ്കുണ്ടിലുള്ള ചുവന്ന ശിലയിൽ തീർത്ത 15 അടി വലിപ്പമുള്ള മുക്തേശ്വർ വാതിൽ 
*ലഡാക്കിലെ ബുദ്ധിസ്റ്റ് സന്ന്യാസിമഠത്തിലെ 20 അടി വലിപ്പമുള്ള മൂന്ന് ബുദ്ധ പ്രതിമകൾ
## രാജ്യസഭാംഗം 2018
2018 ൽ രാജ്യസഭാംഗമായി നിർദ്ദേശം ചെയ്യപ്പെട്ടു.
## പുരസ്കാരങ്ങൾ
*പത്മവിഭൂഷൺ (2013)
*പത്മഭൂഷൺ (2001)
*പത്മശ്രീ (1975)

## അവലംബം

## പുറം കണ്ണികൾ
*http://raghunathcrafts.com/index.htm  വെബ്സൈറ്റ്
*award for my devotion to sculpture: Mohapatra 

വർഗ്ഗം:ഇന്ത്യൻ ശില്പികൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1943-ൽ ജനിച്ചവർ
വർഗ്ഗം:രാജ്യസഭാംഗങ്ങൾ
വർഗ്ഗം:രാജ്യസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:2021-ൽ മരിച്ചവർ
ഹസ്താമലകൻ

അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യന്മാരിൽ ഒരുവനാണു് **ഹസ്താമലകൻ**. ശങ്കരൻ സ്ഥാപിച്ച ദ്വാരകാപീഠത്തിലെ ആദ്യത്തെ ആചാര്യൻ ഇദ്ദേഹമാണു്. തൃശൂരിലെ ഇടയിൽ മഠം സ്ഥാപിച്ചതും ഹസ്താമലകൻ ആണെന്നു വിശ്വസിക്കുന്നു. 

സ്വയംബോധം എന്ന പഴം കയ്യിലുള്ളവൻ (ഹസ്തത്തിൽ അമലകം ഉള്ളവൻ) എന്നർത്ഥത്തിലാണു് ഹസ്താമലകൻ എന്ന പേരു ലഭിച്ചത്. ഇദ്ദേഹം കൊല്ലൂരിൽ വച്ച് നീ ആരാണെന്നുള്ള ചോദ്യത്തിനുത്തരമായി പന്ത്രണ്ട് വരികളിൽ അദ്വൈതദർശനത്തിന്റെ സാരം മുഴുവൻ ശങ്കരനെ ചൊല്ലിക്കേൾപ്പിച്ചെതാണു ഹസ്താമലകസ്തോത്രം എന്ന പേരിൽ അറിയപ്പെടുന്നത്.

വർഗ്ഗം:അദ്വൈതചിന്തകർ
വർഗ്ഗം:ഹൈന്ദവാചാര്യന്മാർ
മണ്ഡനമിശ്രൻ

അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യരിൽ ഒരുവനാണു് മണ്ഡനമിശ്രൻ എന്ന സുരേശ്വരാചാര്യർ. ബ്രഹ്മസിദ്ധിയുടെ കർത്താവായ ഇദ്ദേഹമാണു് ശാരദാപീഠത്തിലെ ആദ്യത്തെ ആചാര്യൻ. ബീഹാറിലെ മിഥിലയായിരുന്നു ഇദ്ദേഹത്തിന്റെ സ്വസ്ഥാനം. 

കുമാരിലഭട്ടന്റെ ശിഷ്യനായ മണ്ഡനമിശ്രൻ കർമ്മമീമാംസവിശ്വാസിയായിരുന്നു. ഇദ്ദേഹത്തെക്കണ്ട് ശങ്കരൻ വാദത്തിലേർപ്പെടാനുള്ള തന്റെ ആഗ്രഹം അറിയിച്ചു. തോൽക്കുന്നയാൾ മറ്റെയാളുടെ തത്ത്വങ്ങളംഗീകരിച്ച് ശിഷ്യനായി മാറണമെന്നായിരുന്നു വ്യവസ്ഥ. രേവാ നദീതീരത്തുള്ള മഹിഷ്മതി എന്ന സ്ഥലത്ത് ഇവുവരും വാദപ്രതിവാദത്തിലേർപ്പെട്ടു . മണ്ഡനമിശ്രന്റെ ഭാര്യ ജ്ഞാനിയായ ഉഭയഭാരതിയായിരുന്നു മധ്യസ്ഥ. ദിവസങ്ങളോളം നീണ്ടുനിന്ന  വാദപ്രതിവാദത്തിൽ മണ്ഡനമിശ്രനെ പരാജയപ്പെടുത്തി. പിന്നീട് അദ്ദേഹത്തിന്റെ ഭാര്യ ഉമാഭാരതിയുമായും വാദപ്രതിവാദത്തിൽ ഏർപ്പെട്ട് അവരെയും തോൽപ്പിച്ചു. അങ്ങനെ മണ്ഡനമിശ്രൻ ശങ്കരന്റെ ശിഷ്യനായി സന്ന്യാസം സ്വീകരിച്ചു.

വർഗ്ഗം:അദ്വൈതചിന്തകർ
വർഗ്ഗം:ഹൈന്ദവാചാര്യന്മാർ
ഗൗഡപാദർ

ഒരു അദ്വൈതചിന്തകനാണ് ഗൗഡപാദർ  എന്ന ഗൗഡപാദാചാര്യർ. ആദി ശങ്കരന്റെ ഗുരുവായിരുന്ന ഗോവിന്ദഭഗവത്പാദരുടെ ഗുരു എന്ന നിലയിലാണു് ഇദ്ദേഹം കൂടുതൽ പ്രശസ്തൻ. മാണ്ഡൂക്യകാരിക എന്ന ഗ്രന്ഥത്തിന്റെ കർത്താവായ ഇദ്ദേഹമാണു് ഗോവയിലുള്ള ഗൗഡപാദമഠം സ്ഥാപിച്ചതെന്നു് കരുതുന്നു. തെന്നിന്ത്യൻ സാരസ്വത് ബ്രാഹ്മണർക്ക് വേണ്ടി മാത്രമുള്ളതാണു് ഈ മഠം.

വർഗ്ഗം:ഹൈന്ദവാചാര്യന്മാർ
വർഗ്ഗം:അദ്വൈതചിന്തകർ
ഗോവിന്ദ ഭഗവത്പാദർ

ആദിശങ്കരന്റെ ഗുരു എന്ന നിലയിൽ പ്രസിദ്ധനായ ഹൈന്ദവാചാര്യനാണു് **ഗോവിന്ദ ഭഗവത്പാദർ**. ഗൗഡപാദാചാര്യരുടെ ശിഷ്യനാണു ഇദ്ദേഹം. ശങ്കരന്റെ വിവേക ചൂഢാമണിയിൽ ഇദ്ദേഹത്തെപ്പറ്റി പരാമർശിച്ചിട്ടുണ്ട്. ശങ്കരവിജയത്തിലും ഗോവിന്ദ ഭഗവത്പാദരെ ശങ്കരന്റെ ഗുരുവായി ചിത്രീകരിച്ചിട്ടുണ്ട്. ഇദ്ദേഹത്തിന്റെ ജീവിതത്തെപ്പറ്റിയുള്ള വിവരങ്ങൾ ചുരുക്കമാണു്.
ഐതീഹ്യമാലയിൽ ആദിശങ്കരന്റെ ഗുരുവായ ഗോവിന്ദ സ്വാമിയെ പറ്റി പരാമർശ്ശിക്കുന്നുണ്ട്.അദ്ദേഹത്തിന് നാലു ജാതിയിലെ നാലു ഭാര്യമാരിൽ ജനിച്ച മക്കളാണ് വരരുചിയും വിക്രമാദിത്യരാജാവും ഭട്ടിയും ഭർതൃഹരിയും.ഐതീഹ്യമാലയിലെ മഹാഭാഷ്യം എന്ന അധ്യായം ഇദ്ദേഹത്തെകുറിച്ചണ്.

വർഗ്ഗം:ഹൈന്ദവാചാര്യന്മാർ
വർഗ്ഗം:അദ്വൈതചിന്തകർ
തോടകൻ

അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യന്മാരിൽ ഒരുവനാണു് **തോടകൻ**. ബദരീനാഥിൽ ശങ്കരൻ സ്ഥാപിച്ച ജ്യോതിർമഠത്തിന്റെ ആദ്യത്തെ ആചാര്യൻ ഇദ്ദേഹമാണു്. തൃശൂരിലെ വടക്കേമഠം സ്ഥാപിച്ചതും തോടകാചാര്യനാണെന്നു് വിശ്വസിക്കുന്നു. തോടക വൃത്തത്തിൽ ശങ്കരനെ സ്തുതിച്ചുകൊണ്ട് തോടകാഷ്ടകം എഴുതിയത് തോടകാചാര്യരാണു്. ആനന്ദഗിരി എന്ന പേരിലും ഇദ്ദേഹം അറിയപ്പെടാറുണ്ട്.
## ഐതിഹ്യം
തോടകാചാര്യർക്ക് മറ്റു ശിഷ്യന്മാരെക്കാളും അറിവ് കുറവായിരുന്നുവത്രെ. ഒരിക്കൽ ബ്രഹ്മസൂത്രത്തെ കുറിച്ച് പഠിപ്പിക്കാൻ സമയം വൈകുന്നുവല്ലോ എന്ന് മറ്റുള്ള ശിഷ്യർ ചോദിച്ചപ്പോൾ തോടകാചാര്യർ എത്തിയിട്ടില്ലല്ലോ, വന്നിട്ടാകാം എന്ന് പറഞ്ഞുവത്രെ. തോടകാചാര്യർക്ക് പകരം ചുമരായിക്കോട്ടെ എന്ന് പത്മപാദർ പറഞ്ഞു. അതിൽ ഒളിഞ്ഞിരിക്കുന്ന പരിഹാസം മനസ്സിലാക്കിയ ശങ്കരാചാര്യർ തോടകാചാര്യരെ അനുഗ്രഹിച്ചു എന്നും അതിന്റെ ഫലമായി തുണി അലക്കി മടങ്ങി വരികയായിരുന്ന തോടകാചാര്യർ ശ്ലോകം ചമച്ചു അത് ചൊല്ലി വന്നു എന്നും അത് കണ്ട് പത്മപാദർ അത്ഭുതപ്പെട്ടു എന്നു ഐതിഹ്യം ആ കൃതിയാണത്രെ തോടകാഷ്ടകം 
## കൃതികൾ
* ശ്രുതിസാരസമുദ്ദാരണ
* തോടകാഷ്ടകം
* മാണ്ഡൂക്യകാരിക
## അവലംബം

വർഗ്ഗം:അദ്വൈതചിന്തകർ
വർഗ്ഗം:ഹൈന്ദവാചാര്യന്മാർ
പദ്മപാദൻ

അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യന്മാരിൽ ഒരുവനാണു് **പദ്മപാദാചാര്യർ**. പുരിയിലെ ഗോവർദ്ധനമഠത്തിന്റെ പ്രഥമ ആചാര്യൻ ഇദ്ദേഹമായിരുന്നു. തൃശ്ശൂരിലെ തെക്കേമഠം പദ്മപാദാചാര്യർ സ്ഥാപിച്ചതാണെന്നാണു വിശ്വാസം. പഞ്ചപാദിക മാത്രമാണു് ഇദ്ദേഹത്തിന്റെ ലഭ്യമായ ഒരേയൊരു കൃതി. ഇത് ശങ്കരന്റെ നിർദ്ദേശപ്രകാരം ബ്രഹ്മസൂത്രത്തിനെഴുതിയ  ഭാഷ്യത്തിന്റെ വ്യാഖ്യാനമാണ്. പദ്മപാദരുടെ പേരു് സനന്ദൻ എന്നായിരുന്നുവത്രെ. .പുഴക്കരയിൽ വസ്ത്രമലക്കിക്കൊണ്ടിരുന്ന മറുതീരത്തുനിന്നു് അദ്ദേഹത്തിന്റെ ആചാര്യർ വിളിക്കുകയും വിളികേട്ടുടൻ പുഴയാണെന്നോർക്കാതെ നടന്നു തുടങ്ങിയ പദ്മപാദരുടെ കാലടികളെ താങ്ങാൻ 
പുഴയിൽ നിന്നും താമരപ്പൂവുകൾ പൊങ്ങിവന്നന്നുമുള്ള വിശ്വാസത്തിൽ നിന്നാണു് പദ്മപാദർ എന്ന പേരു് ലഭിക്കുന്നതു്.
## അവലംബം

വർഗ്ഗം:അദ്വൈതചിന്തകർ
വർഗ്ഗം:ഹൈന്ദവാചാര്യന്മാർ
കെ-15 സാഗരിക

അന്തർവാഹിനികളിൽ നിന്ന് വിക്ഷേപിക്കാവുന്ന ആണവായുധങ്ങളെ വഹിക്കാൻ കഴിവുള്ള ബാലിസ്റ്റിക് മിസൈലാണ് (submarine launched ballistic missile -SLBM) , **കെ-15 സാഗരിക**. 700കി.മീറ്റർ ദൂരത്തേക്ക് പ്രഹരണശേഷിയുള്ളതാണ്. ഭാരതത്തിന്റെ ആണവായുധ പ്രഹരശേഷി വർദ്ധിപ്പിക്കാൻ ഉദ്ദേശിച്ചുള്ളതാണ്. പ്രതിരോധ ഗവേഷണ വികസന സംഘടന(DRDO)യുടെ പദ്ധതിയാണിത്.

## വികസനം
1990ൽ തുടങ്ങിയ പദ്ധതിയാണിത്. 
2012 മാർച്ച് 05ന് നടത്തിയ  പരീക്ഷണം വിജയമായിരുന്നു.  അഞ്ചു ദിവസം കഴിഞ്ഞു,  മാർച്ച് 11 നു നടത്തിയ പൂർണ്ണ രൂപത്തിലുള്ള പരീക്ഷണം പരാജയമായിരുന്നു. കാലാവസ്ഥയിലെ അനിശ്ചിതാവസ്ഥയായിരുന്നു, പരാജയ കാരണം.രണ്ടും വിശാഖപട്ടണത്ത് കരയിൽ നിന്നും 10 കി.മീറ്റർ കിഴക്കുമാറിയായിരുന്നു, നടത്തിയത്.  2012 ഡിസംബർ 28ന് നടത്തിയ പതിനൊന്നമത് പരീക്ഷണം വിജയമായിരുന്നു. 12-മത്തേതും അവസാനത്തേതുമായ പരീക്ഷണം 27 ജനുവരി 2013ന് നടന്നു, അമേരിക്ക, റഷ്യ, ഫ്രാൻസ്, ചൈന എന്നീ രാജ്യങ്ങൾ കഴിഞ്ഞാൽ വെള്ളത്തിനടിയിൽ നിന്ന് മിസൈൽ വിക്ഷേപിക്കാനുള്ള ശേഷിയുള്ള രാജ്യമായി ഭാരതം മാറി.

ഐ.എൻ.എസ്. അരിഹന്തിൽ 10മീറ്റർ നീളമുള്ള 10 ടൺ ഭാരമുള്ള ആണവായുധം വഹിക്കാൻ കഴിവുള്ള 12 മിസൈലുകൾ പിടിപ്പിക്കും.

## അവലംബം
* http://www.bharatdefencekavach.com/News/7609_K-15-SLBM--test-on-March-16-was-unsuccessful.html 
* http://defenceforumindia.com/k-15-sagarika-successfully-tested-and-set-to-join-ins-arihant-1300 

വർഗ്ഗം:ഇന്ത്യ വികസിപ്പിച്ചെടുത്ത മിസൈലുകൾ
മിഷേൽ തൂർണിയേ

**മിഷേൽ തൂണിയേ** ഫ്രഞ്ച് നോവലിസ്റ്റാണ്. 1924 ഡിസംബർ 19-ന് പാരിസിൽ ജനിച്ചു. സാന്ത്-ഷെർമേൻ - ആംഗലായ്യിലും മറ്റു ചില മതവിദ്യാലയങ്ങളിലുമായിരുന്നു പ്രാഥമിക വിദ്യാഭ്യാസം നടത്തി

## ജീവിതരേഖ
രണ്ടാം ലോകയുദ്ധകാലത്ത് ഉപരിപഠനത്തിനായി സൊർബോണിലെത്തി. 1949-54 ഘട്ടത്തിൽ ഫ്രഞ്ച് റേഡിയോയിലും ടെലിവിഷനിലും സേവനമനുഷ്ഠിച്ചു. *നുവെൽസ് ലിത്തറേർ* എന്ന മാസികയിൽ ഇദ്ദേഹം എഴുതാറുണ്ടായിരുന്നു. പുരാണകഥകളും പ്രാചീന കഥകളും പുതിയ വീക്ഷണത്തിൽ അവതരിപ്പിക്കുന്ന നോവലുകളുടെ രചയിതാവെന്ന നിലയിലാണ് തൂർണിയേ ശ്രദ്ധേയനായത്. മധ്യവർഗത്തിന്റെ സാമ്പ്രദായിക ധാരണകളെ തകിടംമറിക്കുന്ന ഈ കൃതികൾ അക്കാരണം കൊണ്ടു തന്നെ രൂക്ഷമായ വിമർശത്തിനും എതിർപ്പിനും വിധേയമായി.
## തൂർണിയേയുടെ ആദ്യനോവൽ
തൂർണിയേയുടെ ആദ്യനോവലായ *വാന്ദ്രെദി; ഊ, ലെ ലീംബ്സ് ദു പാസിഫീക്* (Friday;Or,the Other Island) 1967-ൽ പ്രസിദ്ധീകരിച്ചു. ഇംഗ്ലീഷ് നോവലിസ്റ്റായ ഡാനിയൽ ഡിഫോയുടെ റോബിൻസൻ ക്രൂസോയുടെ രൂപാന്തരമായ ഈ കൃതിയിൽ ക്രൂസോയെ ഒരു കൊളോണിയലിസ്റ്റായാണ് ചിത്രീകരിക്കുന്നത്. തന്റെ ലോകവീക്ഷണം ഫ്രൈഡേ എന്ന കഥാപാത്രത്തെക്കൊണ്ട് അംഗീകരിപ്പിക്കുന്നതിൽ അയാൾ പരാജയപ്പെടുന്നു. ഈ കൃതി 1967-ലെ ഗ്രാങ് പ്രിസ് ദ് റൊമാൻ പുരസ്കാരം തൂർണിയേക്ക് നേടിക്കൊടുത്തു. തൂർണിയേയുടെ ഏറ്റവും വിവാദഗ്രസ്തമായ നോവൽ 1970-ൽ പുറത്തു വന്ന *ല്റ്വാ ദെ ഓൾനെ* (The Erl King) ആണെന്നു പറയാം. രണ്ടാം ലോകയുദ്ധകാലത്ത് ജർമൻകാരുടെ പിടിയിൽപ്പെടുന്ന ഒരു ഫ്രഞ്ചുകാരൻ നാസി പട്ടാള ക്യാമ്പുകൾക്കുവേണ്ടി ആൺകുട്ടികളെ പിടിച്ചു കൊടുക്കുന്നതാണ് ഇതിലെ പ്രതിപാദ്യം. വേർപിരിഞ്ഞുപോയ ഇരട്ട സഹോദരനെ (twin brother) തേടി കഥാനായകൻ നടത്തുന്ന അന്വേഷണത്തിന്റെ ഗതിവിഗതികൾ ചിത്രീകരിക്കുന്ന ലെ മെതെയോർ (1975,Gemini) വായനക്കാരെ ഹഠാദാകർഷിക്കുകയുണ്ടായി.
## തുടർന്നുള്ള നോവലുകൾ
പഴയ കഥകൾക്ക് പുതിയ മാനം നൽകുന്ന രണ്ടു നോവലുകളാണ് തൂർണിയേ തുടർന്നു പ്രസിദ്ധീകരിച്ചത്. 
*ഗാസ്പാർ, മെൽക്വാർ ബാൽത്താസാർ (1980, The Four Wise Men) 
*ഗൈൽസ്- ഷാൻ (1983) എന്നിവ. 
ഉണ്ണിയേശുവിനെ കിഴക്കുനിന്നുള്ള മൂന്ന് രാജാക്കന്മാർ സന്ദർശിച്ചതായുള്ള ബൈബിൾ കഥയാണ് ആദ്യത്തെ കൃതിയുടെ ഇതിവൃത്തത്തിന് ബീജാവാപം ചെയ്തത്. ഒരു റഷ്യൻ നാടോടിക്കഥയനുസരിച്ച് താപോർ എന്ന് പേരുള്ള നാലാമതൊരു പണ്ഡിതൻ ഇന്ത്യയിൽ നിന്നു പോയിരുന്നു. ബേത്തലഹേമിൽ എത്തിയില്ലെങ്കിലും കുറെ ഇളം പൈതലുകളെ അരുംകൊലയിൽ നിന്നു രക്ഷിക്കാൻ അദ്ദേഹത്തിന് കഴിഞ്ഞു. ഈ കഥാംശത്തിലാണ് തൂർണിയേ ശ്രദ്ധ കേന്ദ്രീകരിക്കുന്നത്. ജോൻ ഒഫ് ആർക്കിന്റെ സഹചാരിയായ ഒരു മനോരോഗിയാണ് അടുത്ത നോവലിൽ കേന്ദ്രകഥാപാത്രം. 
*ലാ ഗൂത് ദോർ (1985; The Golden Droplet) 
*ല് മെദിയാനോഷ് അമൂറ്യൂ (1989; The Midnight Love Feast) 
എന്നിവ തൂർണിയേയുടെ പിൽക്കാല നോവലുകളുടെ കൂട്ടത്തിൽ മികച്ചു നിൽക്കുന്നു.

## അവലംബം
*http://www.kirjasto.sci.fi/tournier.htm 
*http://www.britannica.com/EBchecked/topic/600869/Michel-Tournier
*http://www.amazon.com/Michel-Tournier/e/B000APBLBM

വർഗ്ഗം:1924-ൽ ജനിച്ചവർ

വർഗ്ഗം:ഡിസംബർ 19-ന് ജനിച്ചവർ

വർഗ്ഗം:ഫ്രഞ്ച് നോവലെഴുത്തുകാർ
സൂ ഔട്ട്റീച്ച് ഓർഗനൈസേഷൻ

പ്രധാനമായും മൃഗശാലകളിലെ ജോലിക്കാർക്ക് പരിശീലനം നൽകുന്നത്നും, മൃഗങ്ങൾക്ക് അനുകൂലമായ ചുറ്റുപാടുകൾ ഒരുക്കുന്നതിനും വേണ്ടി പ്രവർത്തിക്കുന്ന ഒരു NGOയാണ്  **സ്സൂ ഔട്രീച് ഓർഗനൈസേഷൻ ഓഫ് ഇൻ**ഡ്യ(**Zoo Outreach Organisation (ZOO)**). WAZAയിൽ അംഗത്വമുള്ള ഒരു സ്ഥാപനംകൂടിയാണ്.

കേന്ദ്ര സർക്കാറിന്റെ പരിസ്ഥിതിവകുപ്പിന്റെ സഹായത്തോടെ 1985ലാണ് ZOO സ്ഥാപിതമാകുന്നത്.

## കുറിപ്പുകൾ

## അവലംബം
* Downloads: ZOO CAMP and PHVA Reports from “Zoo Outreach Organisation”, India
* Back Issues: "ZOOS PRINT magazine" of  "Zoo Outreach Organisation”, India 
* Official website of: "Central Zoo Authority of India" (CZA), Government of India
* “Zoo Outreach Organisation”, ZOO
* Zoo Outreach Organisation Websites ; Listed at the IUCN/Conservation Breeding Specialist Group (CBSG) website. Also see CBSG South Asia - Sally Walker, Convenor CBSG; Zoo Outreach Organisation 

## പുറത്തേക്കുള്ള കണ്ണികൾ
*
* "ZOOS PRINT magazine" of  "Zoo Outreach Organisation”, India
മാള ഫൊറോന പള്ളി

തൃശ്ശൂർ ജില്ലയിലെ മാളയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **മാള** **സെന്റ് സ്റ്റനിസ്ലാവോസ് ഫൊറോന പള്ളി** (St: Stanislaus Forane Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ സ്റ്റനിസ്ലാവോസിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

ഈ പള്ളി എ.ഡി 1840 ൽ സ്ഥാപിതമായതാണെന്ന് പള്ളിയുടെ രേഖകളിൽ കാണുന്നു. ഇന്ത്യയിൽ വിശുദ്ധ സ്റ്റനിസ്ലാവോസ് കോസ്കയുടെ നാമധേയത്തിലുള്ള ഏക പള്ളിയുമാണ്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള മാള ഫൊറോന പള്ളിയുടെ കീഴിൽ ഈ പള്ളിയടക്കം 9 ഇടവക പള്ളികളുണ്ട്.

## ഇടവക പള്ളികൾ

*1. മാള പള്ളി
*2. കടുപ്പുക്കര പള്ളി
*3. കരോട്ടുകര പള്ളി
*4. മടത്തുംപടി പള്ളി
*5. പൊയ്യ പള്ളി
*6. പുളിപറമ്പ് പള്ളി
*7. പുത്തൻവേലി പള്ളി
*8. പുത്തൻവേലിക്കര പള്ളി
*9. തിരുമുകുളം പള്ളി

## ചിത്രശാല

File:Mala_Forane_Church_-_മാള_ഫൊറോന_പള്ളി_04.JPG|പള്ളിയുടെ മുൻഭാഗം
File:Mala_Forane_Church_-_മാള_ഫൊറോന_പള്ളി_02.JPG|പള്ളി മുൻഭാഗം
File:Mala_Forane_Church_-_മാള_ഫൊറോന_പള്ളി_05.JPG|മാതാവിന്റെ ഗ്രോട്ടോ
File:Mala_Forane_Church_-_മാള_ഫൊറോന_പള്ളി_01.JPG|ബോർഡ്



## പുറത്തേക്കുള്ള കണ്ണികൾ

*ഒരു വെബ്‌സൈറ്റ്

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഗരുഡ മാൾ

ബെംഗളൂരു നഗരത്തിൽ സ്ഥിതിചെയ്യുന്ന് ഒരു പ്രധാന ഷോപ്പിങ് മാളാണ് **ഗരുഡ മാൾ**. ബ്രിഗേഡ് റോഡിനു സമീപ ത്തുള്ള മഗ്രാത് റോഡിലാണ് ഈ മാളിന്റെ സ്ഥാനം. തെക്കേഇന്ത്യയിലെ തന്നെ ഏറ്റവും വലിയ മാളുകളിൽ ഒന്നാണ് ഗരുഡ മാൾ. 126,000 ചതുരശ്രമീറ്റർ ഭൂമിയിൽ 30,000ച.മീ-ൽ 6നിലകളാണ് ഈ മാളിനുള്ളത്. 180ഓളം കടകൾ ഗരുഡമാളിലുണ്ട്.

## വിവാദങ്ങൾ
2005ൽ മാളിലെ സുരക്ഷസംബന്ധിച്ച് നിരവധി ചർച്ചകൾ നടക്കുകയുണ്ടായി. ലിഫ്റ്റ് തകരാറിലായതും; മാളിന്റെ മുകൾ നിലയിൽനിന്ന് താഴെവീണ് ഒരു കുട്ടി മരിക്കാനിടയായതുമാണ് ഇതിനുള്ള കാരണങ്ങൾ. 

## ഇതും കാണുക

*The Forum
*Mantri Square
*Bangalore Central
*List of shopping malls in Bangalore
*List of shopping malls in India

## അവലംബം

## പുറത്തേക്കുള്ള് കണ്ണികൾ

*ഗരുഡ മാൾ 

വർഗ്ഗം:ഷോപ്പിങ് മാളുകൾ
ബലൂചിസോറസ്

ടൈറ്റനോസോറസ് ജെനുസ്സിൽ പെട്ട സോറാപോഡ് വംശത്തിൽ പെട്ട വലിയ ദിനോസർ ആണ് **ബലൂചിസോറസ്** . പാകിസ്താനിൽ നിന്നും ആണ് ഫോസിൽ കണ്ടുകിട്ടിയിടുള്ളത്. പേരിന്റെ അർഥം ബലൂചി പല്ലി എന്നാണ്. ഈ ജെനുസിന്റെ അടിസ്ഥാന ഫോസ്സിൽ ആയി കിട്ടിയിരിക്കുന്നത്  വാലിൽ നിന്നും ഉള്ള 7 അസ്ഥികൾ ആണ്. ബലൂചിസൌരിദ് എന്ന ഒരു പുതിയ കുടുംബ പേരിൽ ആണ് ഇതിനെ പാകിസ്താനിലെ ശാസ്ത്രജ്ഞൻമാർ വർഗ്ഗികരിച്ചിട്ടുള്ളത്. എന്നാൽ ഈ കുടുംബ പേരിന് നിലനില്പ് ഉണ്ടോ എന്ന് ഇത് വരെ സ്ഥിരികരിചിടില്ല .

## ശാരീരിക ഘടന
ഇവയ്ക്ക് ഏകദേശം 40-60 അടി നീളവും , 10 അടി പൊക്കവും ആണ് കണക്കാകിയിടുള്ളത്.

## അവലംബം


## പുറത്തേക്കുള്ള കണ്ണികൾ
* Dinosaur Mailing List  post on *Balochisaurus* and other new taxa from Pakistan.
* ''Balochisaurus''  on DinoData.org

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
പെന്റാസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് ***പെന്റാസ്*** - ***Pentas***. *[[Pentas lanceolata|പെന്റാസ് ലാൻസിയോലാട്ട]]* ഇതിലെ മുഖ്യ ഇനമാണ്. കടുംപച്ച ഇലകൾ, അഞ്ചിതളുള്ള പൂക്കൾ എന്നിവ ഇവയുടെ പ്രത്യേകതയാണ്. പൂക്കൾ ചുവപ്പ്, വെള്ള, ലാവെൻഡർ, പർപ്പിൾ, പിങ്കിന്റെ വിവിധ നിറങ്ങൾ എന്നിങ്ങനെ കാണുന്നു. ഇവയിലെ സസ്യങ്ങൾ ചിത്രശലഭങ്ങളെയും ഹമ്മിങ്ബേർഡിനെയും നന്നായി ആകർഷിക്കുന്നവയാണ്. ഉണങ്ങിയതും വരണ്ടതുമായ പ്രദേശങ്ങളിൽ നന്നായി വളരുന്നവയാണ് പെന്റാസ്. പൂക്കൾ ധാരളമായി അലങ്കാരങ്ങൾക്കും മറ്റും ഉപയോഗിക്കുന്നു. സസ്യങ്ങളെ അധികം കരുതലില്ലാതെ ചട്ടികളിലും മറ്റും വളർത്താവുന്നതാണ്. 

## ഇനങ്ങൾ
* *[[Pentas lanceolata]]* (Egyptian Starcluster)
* *[[Pentas ledermannii]]*


Image:Pentas lanceolata 4103.JPG|Pentas lanceolata


## അവലംബം

* 

വർഗ്ഗം:പെന്റാസ്
വർഗ്ഗം:റുബിയേസീ സസ്യകുടുംബം
ഈജിപ്ഷ്യൻ നക്ഷത്രപ്പൂക്കൾ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പെന്റാസിലെ പ്രധാന ഇനമാണ് **ഈജിപ്ഷ്യൻ നക്ഷത്രപ്പൂക്കൾ** അഥവാ **ഈജിപ്ഷ്യൻ സ്റ്റാർക്ലസ്റ്റർ**  (ശാസ്ത്രീയനാമം: *Pentas lanceolata*). ആഫ്രിക്കയിലും യമനിലും ഇവ സാധാരണമാണ്. കേരളത്തിലും കാണപ്പെടുന്നു. പൂന്തോട്ടങ്ങളിലെ ഒരു മുഖ്യയിനമായ ഇത് ചിത്രശലഭപൂന്തോട്ടങ്ങളിൽ ധാരാളമായി കാണുന്നു.

## ചിത്രശാല

പ്രമാണം:കാട്ടുതെച്ചി.ogv|ഈജിപ്ഷ്യൻ നക്ഷത്രപ്പൂക്കൾ(വീഡീയോ)
File:Pentas_Lanceolata_-_ഈജിപ്ഷ്യൻ_നക്ഷത്രപ്പൂക്കൾ_02.jpg
File:Pentas_Lanceolata_-_ഈജിപ്ഷ്യൻ_നക്ഷത്രപ്പൂക്കൾ_04.jpg
File:Pentas_Lanceolata_-_ഈജിപ്ഷ്യൻ_നക്ഷത്രപ്പൂക്കൾ_05.jpg
File:Pentas_Lanceolata_-_ഈജിപ്ഷ്യൻ_നക്ഷത്രപ്പൂക്കൾ_06.jpg


## അവലംബം

## പുറത്തേക്കുള്ള കണ്ണികൾ

വർഗ്ഗം:പെന്റാസ്
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:കേരളത്തിലെ സസ്യജാലം
ഷോൺ-ബറ്റീസ്റ്റെ ദെ ലാമാർക്ക്

പരിണാമ ചിന്തയെ ഒരു സിദ്ധാന്തരൂപത്തിൽ ആദ്യമായി ആവിഷ്കരിച്ച ശാസ്ത്രഞ്ജനാണ് **ജീൻ ബാപ്റ്റിസ്റ്റ് ലാമാർക്ക്** (Jean-Baptiste Pierre Antoine de Monet, Chevalier de Lamarck, ഷോൺ-ബറ്റീസ്റ്റെ പിയേർ ആൻറ്വാൻ ദെ മോണേ, ഷെവാല്യേ ദു ലാമാർക്ക്) (1 ആഗസ്റ്റ് 1744 – 18 ഡിസംബർ 1829). 1809 ൽ സ്വയാർജിത സ്വഭാവങ്ങളുടെ പാരമ്പര്യപ്രേഷണസിദ്ധാന്തം അവതരിപ്പിച്ചു. പോമറേനിയൻ യുദ്ധത്തിൽ (1757-62) ലാമാർക്ക് യുദ്ധം  പ്രഷ്യയ്ക്കെതിരെ യുദ്ധം ചെയ്യുകയും കമ്മീഷൻ യുദ്ധകാലത്തെ ധീരതയ്ക്ക്  അദ്ദേഹത്തിന് അവാർഡ് ലഭിക്കുകയും ചെയ്തിരുന്നു. മൊണാക്കോ  എന്ന സ്ഥലത്ത് പോസ്റ്റ് ചെയ്തപ്പോൾ ലാമാർക്ക് പ്രകൃതിചരിത്രത്തിൽ താത്പര്യം ജനിച്ച് വൈദ്യം പഠിക്കാൻ തീരുമാനിച്ചു.

## ജീവിതരേഖ
## അവലംബം

## അധിക വായനയ്ക്ക്
* The Imaginary Lamarck: A Look at Bogus "History" in Schoolbooks  by Michael Ghiselin
* 
* Epigenetics: Genome, Meet Your Environment
* Science Revolution Followers of Lamarck 
* Encyclopédie Méthodique: Botanique At: Biodiversity Heritage Library
* Jean-Baptiste Lamarck: works and heritage , online materials about Lamarck (23,000 files of Lamarck's herbarium, 11,000 manuscripts, books, etc.) edited online by Pietro Corsi (Oxford University) and realised by CRHST-CNRS in France.
*Biography of Lamarck at University of California Museum of Paleontology
*
*Lamarck's writings are available in facsimile (PDF) and in Word format (in French) at www.lamarck.cnrs.fr. The search engine allows full text search.
*
*

വർഗ്ഗം:1744 -ൽ ജനിച്ചവർ
വർഗ്ഗം: 1829-ൽ മരിച്ചവർ
വർഗ്ഗം:ഓഗസ്റ്റ്  1-ന് ജനിച്ചവർ
വർഗ്ഗം:ഡിസംബർ 18-ന് മരിച്ചവർ
വർഗ്ഗം:ഫ്രഞ്ച് ജൈവശാസ്ത്രജ്ഞർ
ലൈസർജിക് ആസിഡ് ഡൈഈതൈലമൈഡ്

**ലൈസർജിക് ആസിഡ് ഡൈഈതൈലമൈഡ്**, (**എൽ.എസ്.ഡി**) ദുരുപയോഗിക്കപ്പെടുന്ന ഒരു മയക്കുമരുന്നാണ്. ഭാഗിക കൃത്രിമസംയുക്തമായ ഇത് മനുഷ്യന്റെ സംവേദനത്തെയും ചിന്തയെയും മാറ്റിമറിക്കുന്ന സ്വഭാവമുള്ളതാണ്. കണ്ണടച്ചിരിക്കുമ്പോഴും തുറന്നിരിക്കുമ്പോഴും യഥാർത്ഥമല്ലാത്ത കാഴ്ച്ചകൾ കാണുന്നതായി തോന്നുക, മതപരമായ അനുഭവങ്ങൾ അനുഭവിക്കുക എന്നിവയാണ് പ്രത്യേകതകൾ. ഇത് അടിമത്തമുണ്ടാക്കുന്ന മരുന്നല്ല. തലച്ചോറിനും ഇതിന്റെ ഉപയോഗത്താൽ കേടുണ്ടാകാറില്ല. എങ്കിലും സാധാരണ ഉപയോഗിക്കുന്ന മാത്രയിൽ നിന്ന് അൽപ്പം വ്യത്യാസം വരുമ്പോൾ തന്നെ വിഷസ്വഭാവം കാണിക്കാറുണ്ട്. ആകുലത, അകാരണഭീതി (പാരനോയിയ), ഡെല്യൂഷനുകൾ എന്നിവ ഈ മരുന്നിന്റെ ഉപയോഗം മൂലം ഉണ്ടാകാൻ സാദ്ധ്യതയുണ്ട്. 

## അവലംബം

വർഗ്ഗം:മയക്കുമരുന്ന്
തേജാസിംഹ്

**തേജാസിംഹ്** പഞ്ചാബി സാഹിത്യകാരനായിരുന്നു. സിഖ് മതപണ്ഡിതൻ കൂടിയായിരുന്ന തേജാസിംഹ് ആദ്യാല ഗ്രാമത്തിലെ ഒരു ഇടത്തരം കുടുംബത്തിൽ 1894 ജൂൺ 2-നു ജനിച്ചു.  1910-ൽ അമൃതസറിലെ ഖാൽസാ സ്കൂളിൽനിന്ന് മെട്രിക്കുലേഷൻ പാസ്സായി. 
## ജീവിതരേഖ
1914-ൽ റാവൽപിണ്ടിയിലെ ഗോർദോൻ കോളജിൽ നിന്നാണ് ബിരുദമെടുത്തത്. തുടർന്ന് അവിടെത്തന്നെ അധ്യാപകനായി. 1917-ൽ അമൃതസറിലെ ഖാൽസാ കോളജിൽനിന്ന് ഇംഗ്ലീഷ് സാഹിത്യത്തിൽ ബിരുദാനന്തര ബിരുദമെടുക്കുകയും 1919-ൽ അവിടെ അധ്യാപകനാവുകയും ചെയ്തു. 1946 മുതൽ മൂന്നുവർഷം ബോംബെ(മുംബൈ) യിലെ ഖാൽസാ കോളജ് പ്രിൻസിപ്പലായും തേജാസിംഹ് സേവനമനുഷ്ഠിച്ചു. 1948-ൽ പഞ്ചാബ് യൂണിവേഴ്സിറ്റിയിലെ പബ്ലിക്കേഷൻസ് ബ്യൂറോയിൽ സെക്രട്ടറിയായി പ്രവർത്തിച്ചു. 1949 മുതൽ 51 വരെ പാട്യാല മഹേന്ദ്ര കോളജിന്റെ പ്രിൻസിപ്പലുമായി.
## ഗുരുദ്വാരാ പരിഷ്കരണ പ്രസ്ഥാനത്തിലെ അംഗം
ഗുരുദ്വാരാ പരിഷ്കരണ പ്രസ്ഥാനത്തിൽ സജീവമായി പ്രവർത്തിച്ചിട്ടുള്ള തേജാസിംഹ് സിഖ് ചരിത്രം, സാഹിത്യം എന്നിവയിൽ നിഷ്ണാതനായിരുന്നു. തന്റേതായ ഒരു സ്ഥാനം സാഹിത്യത്തിൽ നേടിയെടുക്കാനും ഇദ്ദേഹത്തിനു കഴിഞ്ഞു. മനോഹരങ്ങളായ ഉപന്യാസങ്ങളുടെ രചനയിൽ ഇദ്ദേഹം കൃതഹസ്തനായിരുന്നു. മാതൃഭാഷയായ പഞ്ചാബിയിൽ രചനകൾ നിർവഹിക്കാൻ അനേകരെ പ്രേരിപ്പിക്കുകയും ചെയ്തു. പിന്നീട് പ്രശസ്തരായിത്തീർന്ന ആധുനിക പഞ്ചാബി എഴുത്തുകാരായ മോഹൻസിംഹ് മഹീർ, സന്ത്സിംഹ്ശേഖോൻ, ബലവന്ത് ഗാർഗി, അമൃതാ പ്രീതം, നാനക് സിംഹ് തുടങ്ങിയവർ ഇത്തരത്തിൽ തേജാസിംഹിന്റെ ഉപദേശം സ്വീകരിച്ചവരാണ്.

ഇദ്ദേഹം1958 ജനുവരി 10 ന് അമൃതസറിൽ അന്തരിച്ചു.

## കൃതികൾ
## ലേഖന സമാഹാരങ്ങൾ
*നവീൻ സോചൻ 
*സഹേജ് സുബ 
*സിഖ് ധരം 
*സബിയാചർ 
## ആത്മകഥ
*അർസി (1952) 
## നിരൂപണം
*സഹിത് ദർശൻ 
## വ്യാകരണഗ്രന്ഥങ്ങൾ.
*ശബാദരാഥ് 
*ശബ്ദാന്തക് ലഗൻ മത്രാൻ 
*നവീൻ പഞ്ചാബി പിംഗൾ 
*പഞ്ചാബ് ശബാദ് ജോർ 
*പഞ്ചാബി കേവൻ ലിഖിയേ 

*ഇംഗ്ലീഷ് - പഞ്ചാബി നിഘണ്ടു

## തേജാസിംഹിന്റെ ഇംഗ്ലീഷ് കൃതികൾ
*ഗ്രോത് ഒഫ് റസ്പോൺസിബിലിറ്റി ഇൻ സിഖിസം 
*സിഖിസം 
*ഹൈ റോഡ്സ് ഒഫ് സിഖ് ഹിസ്റ്ററി 
## അവലംബം
*http://www.sikh-history.com/sikhhist/personalities/literature/prof_teja_singh.html 
*http://www.roopinder.com/principal-teja-singh/ 

വർഗ്ഗം:1894-ൽ ജനിച്ചവർ
വർഗ്ഗം: 1958-ൽ മരിച്ചവർ
വർഗ്ഗം:ജൂൺ 2-ന് ജനിച്ചവർ
വർഗ്ഗം:ജനുവരി 10-ന് മരിച്ചവർ

വർഗ്ഗം:പഞ്ചാബി സാഹിത്യകാരന്മാർ
ഹ്യൂഗോ ഡീവ്രീസ്

ഉൽപരിവർത്തന സിദ്ധാന്ത (Mutation Theory) ത്തിന്റെ ഉപഞ്ജാതാവാണ് **ഹ്യൂഗോ ഡീവ്രീസ്** (16 ഫെബ്രുവരി 1848 – 21 മേയ് 1935). 1900-1903 കാലഘട്ടത്തിൽ “ദ മ്യൂട്ടേഷൻ തിയറി”എന്ന ഗ്രന്ഥത്തിലൂടെ തന്റെ സിദ്ധാന്തങ്ങൾ അവതരിപ്പിച്ചു. 1900-ൽ ഗ്രിഗർ മെൻഡലിന്റെ ജനിതകസിദ്ധാന്തങ്ങൾ പുനരാവിഷ്കരിച്ചു.             
## ജീവിതരേഖ
## ഉൽപരിവർത്തന സിദ്ധാന്തം
ജീവികളിൽ ആകസ്മികമായുണ്ടാകുന്നതും തലമുറകളിലേക്ക് കൈമാറ്റം ചെയ്യപ്പെടാവുന്നതുമായ മാറ്റങ്ങളാണ് ജീവപരിണാമത്തിലേക്ക് നയിക്കുന്നത് എന്ന സിദ്ധാന്തമാണ് ഉൽപരിവർത്തന സിദ്ധാന്തം എന്നറിയപ്പെടുന്നത്.
## കൃതികൾ
* ''Intracellular Pangenesis'' (1889)
* *ദ മ്യൂട്ടേഷൻ തിയറി* German edition Bd. 1-2 (1901–03), English edition Volume 2 (1909–10) Retrieved 2009-08-20
* ''സ്പീഷിസ് ആൻഡ് വെറൈറ്റീസ് : ദെയർ ഒറിജിൻ ബൈ മ്യൂട്ടേഷൻ'' (1905)
* *പ്ലാന്റ് ബ്രീഡിംഗ്* (1907), ജർമ്മൻ തർജ്ജമ (1908)
## പുരസ്കാരങ്ങൾ
## അവലംബം

## പുറം കണ്ണികൾ
* Biography (in Dutch)
* Ridley, Matt, *The Agile Gene*, 2003, ISBN 0-06-000679-X, pp 231–2.
* ''History of Horticulture''
* 
* Works by Hugo de Vries available online at the Biodiversity Heritage Library.
* Biographical sketch of Hugo de Vries with a picture 
* Article relating the work of Gregor Mendel 
* Concerning the Law of Segregation of Hybrids
* Pangenes

വർഗ്ഗം:1848-ൽ ജനിച്ചവർ
വർഗ്ഗം: 1935-ൽ മരിച്ചവർ
വർഗ്ഗം:ഫെബ്രുവരി 16-ന് ജനിച്ചവർ
വർഗ്ഗം:മേയ് 21-ന് മരിച്ചവർ

വർഗ്ഗം:സസ്യശാസ്ത്രജ്ഞർ
യൂജീൻ ഡുബോയ്

ഡച്ച് വംശജനായ പരിണാമ ശാസ്ത്രജ്ഞനാണ് **യൂജീൻ ഡുബോയ്**  (28 ജനുവരി 1858 – 16 ഡിസംബർ 1940). മനുഷ്യ പരിണാമത്തിലെ സുപ്രധാന കണ്ണിയായ ഹോമോ ഇറക്ടസി (ജാവാ മനുഷ്യൻ)ന്റെ ഫോസിൽ ജാവാ ദ്വീപിൽ നിന്നും കണ്ടെത്തി, ലോക പ്രശസ്തനായി.
## ജീവിതരേഖ
## കൃതികൾ
## പുരസ്കാരങ്ങൾ
## അവലംബം

## അധിക വായനയ്ക്ക്
*Pat Shipman, *The Man who Found the Missing Link. Eugène Dubois and His Lifelong Quest to Prove Darwin Right*, Harvard University Press (April 30, 2002), 528 pages, ISBN 0-674-00866-9.
## പുറം കണ്ണികൾ
* DUBOIS - The Quest for the Missing Link , www.eugenedubois.eu
* Biographies: Eugene Dubois at TalkOrigins Archive
* http://www.cryingvoice.com/Evolution/ApeMen2.html 
* Fossil Hominids, Human Evolution: Thomas Huxley & Eugene Dubois  at www.understandingevolution.com

വർഗ്ഗം:1858-ൽ ജനിച്ചവർ
വർഗ്ഗം:1940-ൽ മരിച്ചവർ
വർഗ്ഗം:ജനുവരി 28-ന് ജനിച്ചവർ
വർഗ്ഗം:ഡിസംബർ 16-ന് മരിച്ചവർ
വർഗ്ഗം:നരവംശശാസ്ത്രജ്ഞർ
ഉണ്ടപ്പയിൻ

പശ്ചിമഘട്ടത്തിലെ മിറിസ്റ്റിക്ക ചതുപ്പുകളിൽ കാണപ്പെടുന്ന ഒരിനം വലിയ മരമാണ് **ഉണ്ടപ്പയിൻ**. . 25 മീറ്റർ വരെ ഉയരം വയ്ക്കും. പശ്ചിമഘട്ടതദ്ദേശസസ്യമാണ്. വംശനാശഭീഷണിയുണ്ട്. വിത്തിൽ ഭാരത്തിന്റെ പകുതിയോളം കൊഴുപ്പാണ്. കൈകൊണ്ടുപിഴിഞ്ഞ് ഇതു ശേഖരിക്കാം. ഗിരിവർഗ്ഗക്കാർ ഈ കൊഴുപ്പ് മുളങ്കുറ്റിയിൽ ശേഖരിച്ചു കത്തിച്ചു വിളക്കായി ഉപയോഗിക്കാറുണ്ട്. ഈടും ഉറപ്പും ബലവും കുറഞ്ഞ തടിക്ക് മങ്ങിയ തവിട്ടുനിറമാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
ഹെസക്കിയാ

thumb|150px|right|ഹെസക്കിയാ രാജാവ്
ബി.സി. 8-7 നൂറ്റാണ്ടുകളുടെ സന്ധിയിൽ (716 – 687) മുപ്പതു വർഷത്തോളം യൂദയാ രാജ്യം ഭരിച്ച രാജാവായിരുന്നു ഹെസക്കിയാ.  എബ്രായബൈബിൾ അദ്ദേഹത്തെ യഹൂദരുടെ ഏറ്റവും ധാർമ്മികരായ രാജാക്കന്മാരിൽ ഒരാളായി ചിത്രീകരിക്കുന്നു. മതമേഖലയിൽ യെരുശലേം ദേവാലയത്തെ കേന്ദ്രീകരിച്ചുള്ള യഹോവപക്ഷ-ധാർമ്മികതയെ പിന്തുണച്ച ഹെസക്കിയാ, ഇതരദൈവങ്ങളുടെ ബലിപീഠങ്ങളും പൂജാഗിരികളും നശിപ്പിച്ചു. അസീറിയൻ മേൽക്കോയ്മയിൽ നിന്നു യൂദയായെ രക്ഷപെടുത്താൻ ശ്രമിച്ച അദ്ദേഹം ഉപരോധങ്ങളിൽ യെരുശലേം നഗരത്തിലെ ജലലഭ്യത ഉറപ്പാക്കാനായി നിർമ്മിച്ച സീലോഹാ തുരങ്കത്തിന്റെ പേരിലും അറിയപ്പെടുന്നു.   യഹൂദപ്രവാചകന്മാരായ ഏശയ്യായും മിക്കായും ഹെസക്കിയായുടെ കാലത്തു യൂദയായിൽ പ്രവചനം നടത്തി. 

ഹെസക്കിയായുടെ ജീവിതകാലത്ത്, ഉത്തരദിശയിൽ യൂദയായുടെ സഹോദരരാജ്യമായിരുന്ന ഇസ്രായേൽ അസീറിയയുടെ കടന്നാക്രമണത്തിൽ അപ്രത്യക്ഷമാവുകയും (ബി.സി. 722) അവിടത്തെ ജനങ്ങൾ അടിമകളാക്കപ്പെടുകയും ചെയ്തു.  ബിസി 701-ൽ അസീറിയാ രാജാവ് സെന്നാക്കെരിബിന്റെ സൈന്യം യൂദയായുടെ തലസ്ഥാനമായ യെരുശലേമിനേയും ഉപരോധിച്ചു.  വ്യക്തമല്ലാത്ത സാഹചര്യങ്ങളിൽ, ആ ഉപരോധം ആകസ്മികമായി അവസാനിച്ചു.  വിദേശാക്രമണത്തിൽ നിന്നു യെരുശലേമിനു ലഭിച്ച ഈ രക്ഷയേയും ഗുരുതരമായ രോഗം ബാധിച്ച് ആസന്നമരണനായ ഹെസക്കിയാക്ക് ഒടുവിൽ കിട്ടിയ രോഗമുക്തിയേയും, യഹോവയുടെ അനുഗ്രഹത്താൽ സംഭവിച്ച അത്ഭുതങ്ങളായി എബ്രായബൈബിൾ ചിത്രീകരിക്കുന്നു. 

thumb|right|150px|ഹെസക്കിയായുടെ തുരങ്കം
സെന്നാക്കെരിബിന്റെ ഭീഷണിയിൽ നിന്നു രക്ഷപെട്ടെങ്കിലും ഹെസക്കിയായുടെ പിതാവിന്റെ കാലം മുതൽ യൂദയായുടെ മേൽ അസീറിയക്കുണ്ടായിരുന്ന മേൽക്കോയ്മ തുടർന്നു.  മേൽക്കോയയിൽ നിന്നു രക്ഷപെടാനുദ്ദേശിച്ചുള്ള ആഭ്യന്തര-വിദേശനയങ്ങൾ ഹെസക്കിയാ പിന്തുടർന്നെങ്കിലും അവ ലക്ഷ്യം കണ്ടില്ല. മതമേഖലയിലെ അദ്ദേഹത്തിന്റെ പരിഷ്കാരങ്ങളും അല്പായുസ്സായി പരിണമിച്ചെന്നാണ് ബൈബിളും പുരവസ്തുവിശകലനത്തിലെ തെളിവുകളും സൂചിപ്പിക്കുന്നത്.  ഹെസക്കിയായെ പിന്തുടർന്ന് 45 വർഷത്തോലം യുദയാ ഭരിച്ച മകൻ മനസ്സെ ഉൾപ്പെടെയുള്ളവർ യഹോവയ്ക്കു പുറമേയുള്ള ദൈവങ്ങളുടെ ആരാധനയോടു സഹിഷ്ണുത കാട്ടുകയോ പ്രോത്സാഹിപ്പിക്കുക തന്നെയോ ചെയ്തു. ബിസി 639-ൽ അധികാരത്തിലെത്തിയ ജോസിയാ രാജാവാണ്, അരനൂറ്റാണ്ടിനു ശേഷം ഹെസക്കിയായുടെ പരിഷ്കാരങ്ങൾ പുനരാരംഭിച്ച് ഉറപ്പിച്ചത്.

അക്കാലത്തെ സാങ്കേതികനിലവാരം പരിഗണിക്കുമ്പോൾ ശ്രദ്ധേയമായ ഒരു നിർമ്മാണസംരംഭത്തിന്റെ പേരിലും ഹെസക്കിയാ അറിയപ്പെടുന്നു.  യെരുശലെമിനെതിരെ അസീറിയയുടെ ഉപരോധം ഭയന്ന ഹെസക്കിയാ, തലസ്ഥാനത്തിനുള്ളിൽ ജലലഭ്യത ഉറപ്പാക്കാനായി "ദാവീദിന്റെ നഗരത്തിനു" കുറുകെ ഒരു തുരങ്കം നിർമ്മിച്ചു.  ഗിഹോൺ അരുവിയിലെ വെള്ളം, നഗരത്തിനകത്തുള്ള സീലോഹാക്കുളത്തിലെത്തിക്കാൻ ഭൂമിക്കടിയിൽ 533 മീറ്റർ നീളത്തിൽ പാറ ഭേദിച്ചു നടത്തിയ ഈ നിർമ്മിതി "ഹെസക്കിയായുടെ തുരങ്കം", "സിലോഹാ തുരങ്കം" എന്നീ പേരുകളിൽ അറിയപ്പെടുകയും രണ്ടര സഹസ്രാബ്ദത്തിനു ശേഷം ഇന്നും നിലനിൽക്കുകയും ചെയ്യുന്നു.

പുതിയനിയമത്തിൽ മത്തായിയുടെ സുവിശേഷത്തിലെ യേശുവിന്റെ വംശാവലി അനുസരിച്ച് ഹെസക്കിയാ യേശുവിന്റെ പിതൃപരമ്പരയിൽ പെട്ടവനായിരുന്നു.

## കുറിപ്പുകൾ
 ദൈവത്തിന്റെ ദൂതൻ ഒരു രാത്രിയിൽ അസീറിയൻ പാളയത്തിൽ കടന്ന് 185,000 സൈനികരെ വധിച്ചതിനെ തുടർന്ന് ഉപരോധം അവസാനിച്ചുവെന്നാണ് ബൈബിളിലെ രാജാക്കന്മാരുടെ രണ്ടാം പുസ്തകം പറയുന്നത്.  ആംഗലകവി ബൈറന്റെ "സെന്നാക്കരിബിന്റെ സംഹാരം" (The Destruction of Sennacherib) എന്ന കവിത ഈ ഭാഷ്യം പിന്തുടരുന്നു.

## അവലംബം


വർഗ്ഗം:പ്രാചീന ഇസ്രയേലി രാജാക്കന്മാർ
വർഗ്ഗം:യൂദയാ രാജാക്കന്മാർ
പി.കെ. ബാവ

കേരളത്തിലെ ആദ്യതൊഴിലാളി പ്രസ്ഥാനമായ തിരുവിതാംകൂർ ലേബർ അസോസിയേഷന്റെ സ്ഥാപകനായിരുന്നു **വാടപ്പുറം ബാവ** എന്നറിയപ്പെട്ടിരുന്ന **പി.കെ. ബാവ**. ആലപ്പുഴയിലെ കൊമ്മാടി സ്വദേശിയായിരുന്നു ബാവ. 

ആലപ്പുഴ നഗരത്തിലെ കയർ ഫാക്ടറികളിൽ "മൂപ്പൻ" (സൂപ്പർവൈസർ) ജോലി നോക്കുന്നതിനിടയിലാണ് ബാവ തൊഴിലാളികളുടെ പ്രശ്‌നങ്ങളിൽ ഇടപെട്ടുതുടങ്ങിയത്. ആലപ്പുഴയിലെ ആദ്യ കയർ ഫാക്ടറിയായ, യൂറോപ്യൻ ഉടമസ്ഥതയിലുണ്ടായിരുന്ന ഡാറാ - സ്‌മെയിൽ കമ്പനിയിലും മറ്റ് കമ്പനികളിലും മുതലാളിമാരുടെ ചൂഷണത്തിൽപ്പെട്ട് നട്ടംതിരിഞ്ഞ തൊഴിലാളികളെ സംഘടിപ്പിക്കുകയാണ് ബാവ അസോസിയേഷൻ പ്രവർത്തനത്തിലൂടെ ചെയ്തത്.   ആ സമയത്ത് ആലപ്പുഴ സന്ദർശിച്ച ശ്രീനാരായണ ഗൂരുവിനോട് ബാവ തൊഴിലാളികളുടെ ഈ സങ്കടം ഉണർത്തിക്കുകയും അദ്ദേഹത്തിന്റെ നിർദ്ദേശാനുസരണം അവരെ സംഘടിപ്പിക്കുന്നതിനായി  1922 മാർച്ച് 31 നാണ് തിരുവിതാകൂർ ലേബർ അസോസിയേഷൻ എന്ന തൊഴിലാളി സംഘടനയ്ക്ക് രൂപം നൽകുകയുമാണുണ്ടായത്. (മാർച്ച് 27 ന് എന്ന് മറ്റൊരവലംബത്തിൽ സൂചനയുണ്ട്.)  

ഡാറാ - സ്‌മെയിൽ കമ്പനിയിൽ നടന്ന തൊഴിലാളി ദ്രോഹ നടപടികളിൽ പ്രതിഷേധിച്ച് മാനേജരായ സായിപ്പിനെ അസോസിയേഷന്റെ നേതൃത്വത്തിൽ തടഞ്ഞു വെയ്കുകയും അങ്ങനെ "ഘെരാവോ" എന്ന സമരരൂപത്തിന് തുടക്കമിടുകയും ചെയ്തു. ഓണത്തോടനുബന്ധിച്ച് തൊഴിലാളികൾക്ക് കൂലി മുൻകൂറായി നൽകുന്നതിനുള്ള ഏർപ്പാടുണ്ടാക്കി, "ഓണം അഡ്വാൻസ്" എന്ന പതിവിന് വ്യവസായ മേഖലയിൽ തുടക്കമിടാനും ബാവയുടെ നേതൃത്വത്തിലുള്ള പ്രവർത്തനങ്ങൾക്ക് കഴിഞ്ഞു. അക്കാലത്ത് നടന്ന ദേശീയ സ്വാതന്ത്ര സമര പ്രവർത്തനങ്ങളെയും നവോത്ഥാന പ്രസ്ഥാനത്തെയും ബാവയും കൂട്ടരും പിന്തുണച്ചിരുന്നു. വൈക്കം സത്യാഗ്രഹത്തിൽ ലേബർ അസോസിയേഷന്റെ സന്ധദ്ധഭടന്മാർ പങ്കെടുത്തിരുന്നു.  

## അവലംബം


വർഗ്ഗം:തൊഴിലാളി നേതാക്കൾ
കാട്ടുമുന്തിരി

വലിയ മരങ്ങളുടെ മുകളിൽ വരെ കയറിപ്പോവുന്ന ഒരു വള്ളിച്ചെടിയാണ് കാട്ടുമുന്തിരി. . Wild Olive, Bastard Oleaster, Snake Fruit എന്നെല്ലാം അറിയപ്പെടുന്നു. മറ്റു പഴങ്ങൾ മൂക്കുന്നതിനു മുൻപെ തന്നെയുണ്ടാവുന്ന പഴങ്ങളെന്ന നിലയിൽ ഇതു പ്രാധാന്യമുണ്ട്. പച്ചയ്ക്കും പഴുത്തിട്ടുമെല്ലാം തിന്നാൻ കൊള്ളാം. നല്ല പുളിയുള്ള പഴങ്ങൾ അച്ചാറിടാനും ഉത്തമമാണ്. ഇലയുടെ അടിവശം വെള്ളിനിറത്തിൽ കാണുന്നു. ഔഷധഗുണങ്ങളുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:പഴങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വള്ളിച്ചെടികൾ
വട്ടപ്പാട്ട്

ഒപ്പനയ്ക്കു സമാനമായ ഒരു മാപ്പിള കലാരൂപമാണ് **വട്ടപ്പാട്ട്**. ഒപ്പനയിൽ പെണ്ണുങ്ങളെന്നതു പോലെ ഇത് ആണുങ്ങളാണ് അവതരിപ്പിക്കുന്നത്. കല്ല്യാണവുമായി ബന്ധപ്പെട്ട് ആളുകൾ കൂടിയിരുന്ന് സന്തോഷം പ്രകടിപ്പിക്കാനായി ചൊല്ലിയിരുന്ന പാട്ടാണ് വട്ടപ്പാട്ട്.

സംസ്ഥാന സ്കൂൾ യുവജനോത്സവത്തിലും മറ്റു യുവജനോത്സവങ്ങളിലും ഇതൊരു മത്സര ഇനമാണ്.

## വിശദാംശങ്ങൾ

മണവാട്ടിയുടെ വീട്ടിലേക്ക് കല്യാണച്ചെക്കനെ ആനയിക്കുന്നതുമുതൽ പെൺവീട്ടുകാരുമായുള്ള വാശിയേറിയ സംവാദത്തിലൂടെ ഒത്തുതീർപ്പിൽ അവസാനിക്കുന്നതാണ് വട്ടപ്പാട്ടിന്റെ ഘടന. പരമ്പരാഗതരീതിയിൽ വട്ടപ്പാട്ട് കളിക്കാൻ ഒരു മണിക്കൂറെങ്കിലും വേണമത്രേ

താഴത്തെ വീട്ടിൽ കുഞ്ഞഹമ്മദ്, കുണ്ടുംകാരൻ മൊയ്തൂട്ടി, തട്ടാൻ മുഹമ്മദ് എന്നിവർ പ്രശസ്ത വട്ടപ്പാട്ട് കലാകാരന്മാരാണ്.

## അവലംബം

## വീഡിയോ
*http://www.youtube.com/watch?v=fAlhEF-p9FQ

വർഗ്ഗം:കേരളത്തിലെ കലകൾ
വർഗ്ഗം:കേരളത്തിലെ തനതു കലകൾ
വർഗ്ഗം:കേരള സ്കൂൾ കലോത്സവ ഇനങ്ങൾ
ആനമങ്ങാട്

മലപ്പുറം ജില്ലയിലെ പെരിന്തൽമണ്ണ താലൂക്കിൽ ഉൾപ്പെട്ട ഒരു വില്ലേജാണ് ആനമങ്ങാട്. 

2001ലെ കാനേഷുമാരി കണക്കെടുപ്പനുസരിച്ച് ആകെ ജനസംഖ്യ 14,236 ആണ്. 6,906 പുരുഷന്മാരും 7,330 സ്ത്രീകളുമാണ് ഉള്ളത്.

## സ്ഥാപനങ്ങൾ
* ഗവൺമെൻ്റ് ഹയർ സെക്കന്ററി സ്കൂൾ, ആനമങ്ങാട്.
* കുന്നുമ്മൽ ഭഗവതിക്ഷേത്രം
* ആനമങ്ങാട് സർവ്വീസ് സഹകരണ ബാങ്ക്
* സബ് പോസ്റ്റോഫീസ്
* ബി.എസ്.എൻ.എൽ എക്സ്ചേഞ്ച്
* വില്ലേജ് ഓഫീസ്
* ആനമങ്ങാട് പൊതുവായനശാല (ഗ്രന്ഥശാലയും വായനശാലയും)
* ആനമങ്ങാട് ജുമാ മസ്ജിദ് 
* ആനമങ്ങാട് ഇസ്ലാമിക പാഠശാല 
* ആനമങ്ങാട് അപ്പർ പ്രൈമറി സ്കൂൾ
* ആനമങ്ങാട് സർവ്വീസ് സഹകരണ ബാങ്ക് 
* കേരളാ ഗ്രാമീൺ ബാങ്ക് 
* കോർപറേഷൻ ബാങ്ക് 
 
മേൽപ്പറഞ്ഞവയാണ് ആനമങ്ങാടുള്ള പ്രധാന സ്ഥാപനങ്ങൾ. ഇതു കൂടാതെ സ്വകാര്യ ആസ്പത്രികളും ഇവിടെ പ്രവർത്തിക്കുന്നുണ്ട്. 

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ